Polisi ar gyfer cofrestru a chynnal parthau ar .llyw.cymru a .gov.wales [HTML] | LLYW.CYMRU\nCofrestru a rheoli parthau ar .llyw.cymru a .gov.wales\nPolisi ar gyfer cofrestru a chynnal parthau ar .llyw.cymru a .gov.wales [HTML]\nPolisi ar gyfer cofrestru a chynnal parthau ar .llyw.cymru a .gov.wales\nGwybodaeth ynglyn â sut mae cyrff y sector cyhoeddus yn gwneud cais am enwau parth .llyw.cymru a .gov.wales.\nYnghylch y ddogfen hon\nStrwythur parthau a rheoli parthau\nPwyllgor Enwi a Chymeradwyaethau Cymru a Jisc Services Ltd\nEgwyddorion a chonfensiynau enwi\nGwneud cais i ddefnyddio enw parth\nIs-barthau ac is-ffolderi\nGwneud newidiadau i enw parth neu ei ganslo\nAtodiad A: Sefydliadau sydd angen dynodydd daearyddol\n1.0 Cwblhawyd y fersiwn gyntaf 14 Hydref 2015\n1.1 Diweddarwyd yn dilyn cyfarfod cychwynnol Pwyllgor Enwi a Chymeradwyaethau Cymru 17 Rhagfyr 2015\n1.2 Egluro a chyd-destun ychwanegol 10 Mawrth 2016\n1.3 Ychwanegu’r ISBN a thestun amgen i’r tablau 18 Ebrill 2016\n1.4 Newidiwyd y gofynion ynghylch yr ôl-ddodiaid (paragraff 5) Cael gwared ar y gofyniad i adael enw parth .gov.uk o fewn 3 blynedd o fabwysiadu Parth Ail Lefel Cymru (paragraff 4.m) Diweddaru’r tabl aelodau (paragraff 2) Cynnwys atodiad o sefydliadau sydd angen dynodydd daearyddol (Atodiad A) 10 Ionawr 2017\n1.5 Wedi ychwanegu DMARC i’r amodau defnydd 16 Hydref 2017\n1.6 Newid aelodaeth ym Mhwyllgor Enwi a Chymeradwyo Cymru 08 Mawrth 2018\n1.7 Tectun ychwanegol ynghylch polisi rheoli digwyddiadau 29 Ebrill 2020\nMae'r canllawiau hyn yn nodi prosesau ac egwyddorion llywodraethu ar gyfer gofodau enw parth .llyw.cymru a .gov.wales.\nsefydliadau sydd am wneud cais am enw parth .llyw.cymru neu .gov.wales\nsefydliadau sy'n gyfrifol am reoli gwasanaethau sy'n defnyddio enw parth .llyw.cymru neu .gov.wales\nNoder: Dylai staff Llywodraeth Cymru gyfeirio at Polisi enwau parth ar gyfer gwefannau a gwasanaethau ar-lein Llywodraeth Cymru.\nNoder: Ni ddylech ddefnyddio enw parth .llyw.cymru na .gov.wales, er enghraifft, ar ddeunydd hyrwyddo, nes y caiff ei gymeradwyo gan Bwyllgor Enwi a Chymeradwyaethau Cymru. Ni fydd y Pwyllgor hwn yn gyfrifol am unrhyw gostau yr eir iddynt gan sefydliadau sy'n methu â dilyn y canllawiau hyn.\nNoder: Dylai Cynghorau Cymuned a Thref hefyd gyfeirio at Ganllawiau Statudol Llywodraeth Cymru - Mynediad i Wybodaeth am Gynghorau Cymuned a Thref.\nMae'r system fyd-eang ar gyfer enwau parth rhyngrwyd yn bodoli er mwyn gwneud gwasanaethau rhyngrwyd yn fwy hygyrch i ddefnyddwyr cyffredin. Mae Llywodraeth Cymru wedi noddi'r gwaith o greu'r parthau lefel uchaf (PLUau) .cymru a .wales.\nO fewn y PLUau hyn, mae dau Barth Ail Lefel wedi'u cadw at ddefnydd y sector cyhoeddus:.llyw.cymru a .gov.wales. Mae'r Parthau Ail Lefel yn cefnogi'r set nodau Cymraeg ac maent yn barthau ‘caeedig’: caiff eu defnydd ei gyfyngu i sefydliadau sector cyhoeddus yng Nghymru. Maent yn rhoi sicrwydd i ddefnyddwyr fod y gwasanaeth yn cael ei redeg gan sefydliad sy'n atebol i'r cyhoedd y gallant ei adnabod a chysylltu ag ef all-lein.\nMae Llywodraeth Cymru yn gweithio ar gyfyngu ar nifer ac amrywiaeth ei gwefannau, a’u dwyn ynghyd ar .llyw.cymru / .gov.wales. Bydd hyn yn ei gwneud yn haws i bobl gael gafael ar ei gwybodaeth a’i gwasanaethau, ac yn cryfhau ei hunaniaeth ar-lein. Er bod llywodraeth leol, i raddau helaeth, yn gweithredu ar wahân ac nad yw’n rhan o’r broses hon, mae’r un egwyddorion yn berthnasol ac mae hynny wedi’i adlewyrchu yn y polisi hwn. Felly, i gadw nifer y parthau dan reolaeth, dyrennir enwau parth i sefydliadau llywodraeth leol, nid i ymgyrchoedd neu fentrau masnachu lleol.\nCaiff sefydliadau cymwys yn y sector cyhoeddus yng Nghymru eu hannog yn gryf i fabwysiadu enwau parth Ail Lefel, a reolir gan Lywodraeth Cymru drwy Bwyllgor Enwi a Chymeradwyaethau Cymru a Jisc Services Ltd (JSL).\nBydd Pwyllgor Enwi a Chymeradwyaethau Cymru yn asesu ceisiadau yn erbyn y meini prawf a nodir yn y canllawiau hyn ac mae'n gyfrifol am y canlynol:\ncymeradwyo neu wrthod ceisiadau am enwau parth\ncymeradwyo neu wrthod ceisiadau i addasu enwau parth\nystyried apeliadau yn erbyn y penderfyniadau uchod\nMae Pwyllgor Enwi a Chymeradwyaethau Cymru yn gweithredu ar ffurf rithwir ac yn cwrdd unwaith y flwyddyn i adolygu'r canllawiau ac i drafod unrhyw faterion cysylltiedig sy'n codi.\nSimon Matthews Cadeirydd y Pwyllgor Tîm Digidol Corfforaethol Llywodraeth Cymru Llywodraeth Cymru\nAeddan Davies Tîm Digidol Corfforaethol Llywodraeth Cymru Llywodraeth Cymru\nKathryn Jenkins Pennaeth Diogelwch Gwybodaeth Llywodraeth Cymru Llywodraeth Cymru\nBen Chapman JSL JSL\nDaniel Hurford CLILC Awdurdodau lleol\nJason Taylor Cyngor Ceredigion Awdurdodau lleol\nAndrew Evans Cyngor Ceredigion Awdurdodau lleol\nJisc Services Ltd (JSL) sy'n gweinyddu'r Parthau Ail Lefel .llyw.cymru a .gov.wales. ar ran Llywodraeth Cymru, gan ddarparu systemau gwneud cais, apelio, cofrestru, addasu a dileu enw parth. Mae JSL yn gwmni nid er elw sydd hefyd yn gweinyddu'r Parth Ail Lefel .gov.uk ar ran Llywodraeth y DU.\nYn ogystal â Llywodraeth Cymru, dim ond y mathau canlynol o sefydliadau sector cyhoeddus sy'n gymwys i wneud cais am barthau .llyw.cymru a .gov.wales:\nAsiantaethau ac adrannau anweinidogol Llywodraeth Cymru\nCyrff a Noddir gan Lywodraeth Cymru (gweithredol, cynghorol a thribiwnlys)\nComisiynau ac ymchwiliadau Llywodraeth Cymru\nIs-gwmnïau o dan berchenogaeth lwyr Llywodraeth Cymru\nDeiliaid swyddi statudol annibynnol\nCyrff cenedlaethol nas cwmpasir fel arall\nAwdurdodau ar y cyd, cydbwyllgorau a chyrff partneriaeth sy'n cynnwys un neu fwy o'r uchod. Fel arfer, dim ond i bartneriaethau sydd â statws cyfreithiol drwy eu hawl eu hunain y rhoddir enwau .llyw.cymru a .gov.wlaes. Yr opsiwn cyntaf i bartneriaethau bob amser ddylai fod i ddefnyddio tudalennau ar y we sy’n perthyn i un o’r cyrff partneriaeth.\nUnwaith y caiff parthau ac is-barthau .llyw.cymru a .gov.wales. eu cymeradwyo a'u gwneud yn fyw, rhaid iddynt gydymffurfio â'r amodau defnydd canlynol.\nRhaid i wasanaethau sy'n defnyddio enwau parth .llyw.cymru neu .gov.wales gydymffurfio â deddfwriaeth bresennol Cymru, y DU ac Ewrop, gan gynnwys Hawlfraint, Mesur y Gymraeg y Ddeddf Diogelu Data, a'r Ddeddf Gwahaniaethu ar Sail Anabledd.\nRhaid i wasanaethau sy'n defnyddio .llyw.cymru neu .gov.wales allu gwrthsefyll bygythiadau i ddiogelwch nawr ac yn y dyfodol. Dylai sefydliadau gymryd camau rhesymol a chymesur sy'n rhoi sicrwydd i'w hunain o ran diogelwch. Er enghraifft, gallai awdurdod unedol fuddsoddi mewn profion Archwiliad Iechyd TG blynyddol a gallai cyngor cymuned ofyn am sicrwydd gan y cwmni sy'n lletya ei wefan. Os canfyddir bod gwasanaeth .llyw.cymru neu .gov.wales wedi'i danseilio, rhaid dilyn polisi rheoli digwyddiad y sefydliad a bydd JSL neu'r gweinyddwr System Enwi Parthau perthnasol yn cael ei gyfarwyddo i gyfeirio'r parth neu'r is-barth dan sylw at dudalen lanio ddiogel tra eir i'r afael â'r materion diogelwch.\nRhaid i wasanaethau sy'n defnyddio .llyw.cymru neu .gov.wales allu gwrthsefyll bygythiadau i ddiogelwch nawr ac yn y dyfodol. Dylai sefydliadau gymryd camau rhesymol a chymesur sy'n rhoi sicrwydd i'w hunain o ran diogelwch. Er enghraifft, gallai awdurdod unedol fuddsoddi mewn profion Archwiliad Iechyd TG blynyddol a gallai cyngor cymuned ofyn am sicrwydd gan y cwmni sy'n lletya ei wefan. Os canfyddir bod gwasanaeth .llyw.cymru neu .gov.wales wedi'i danseilio, yna bydd JSL neu'r gweinyddwr System Enwi Parthau perthnasol yn cael ei gyfarwyddo i gyfeirio'r parth neu'r is-barth dan sylw at dudalen lanio ddiogel tra eir i'r afael â'r materion diogelwch.\nRhaid i'r enw parth fod at ddefnydd penodol ac unigryw sefydliad y cafodd ei gofrestru ar ei gyfer.\nRhaid i'r enw parth fod yn brif enw parth y sefydliad ar gyfer ei wefan a’i e-bost. Ni ddylai ddatrys nac ailgyfeirio at hafan gwasanaeth lletya, unrhyw asiant neu dudalen arall ar barth .gov.uk neu barth nad yw'n un sector cyhoeddus. Bydd ceisiadau am ddim ond e-bost yn cael eu caniatáu mewn amgylchiadau eithriadol yn unig.\nDylai pob sefydliad cymwys ddefnyddio un enw parth .llyw.cymru a .gov.wales yn unig.\nOs bydd sefydliad wedi gosod gwasanaeth ar gontract i drydydd parti, dylai'r gwasanaeth hwnnw barhau i fod ar gael fel rhan o barth .llyw.cymru a / neu .gov.wales y sefydliad. Mae hyn yn anfon neges mai'r sefydliad sy'n gyfrifol am y gwasanaeth hwn ac yn atebol drosto, hyd yn oed pan fydd rhywun arall yn ei ddarparu.\nDylid caffael parthau cyfatebol nad ydynt yn rhai sector cyhoeddus (.co.uk, .cymru, .org.uk ac ati) at ddibenion amddiffynnol yn unig. Fodd bynnag, mae defnyddio .llyw.cymru a .gov.wales yn lleihau’r angen i gofrestru parthau o’r fath at ddibenion amddiffynnol ac argymhellwn y dylid ystyried yn ofalus a oes eu hangen. Pe byddech yn dewis cofrestru unrhyw barthau at ddibenion amddiffynnol, ni ddylid eu cyfeirio at unrhyw wasanaeth sy'n cael ei letya ar barth .llyw.cymru neu .gov.wales, rhaid iddynt fod heb eu datrys.\nNi ddylid hysbysebu na marchnata is-barthau. Yn hytrach, rhaid defnyddio is-ffolder o'r prif barth, a all ailgyfeirio at yr is-barth. Er enghraifft, bydd yr enw parth “X.llyw.cymru/cronfaddata” a hysbysebir yn ailgyfeirio at “cronfaddata.X.llyw.cymru”.\nMae'n dderbyniol, ac yn ddymunol efallai gan rai sefydliadau, i hepgor yr www at ddibenion marchnata e.e. “Ewch i X.llyw.cymru am ragor o wybodaeth”. Fodd bynnag, rhaid i'r enw parth gydag www o'i flaen (www.X.llyw.cymru) weithio fel cyfeiriad. Dylid defnyddio'r ffurf gydag www fel y dewis Ddynodydd Adnodd Unigryw (URI) a'i dyfynnu fel dolenni mewn dogfennau swyddogol.\nMae cymeradwyaeth y Pwyllgor yn amodol ar statws y sefydliad. Os bydd hyn yn newid ar ôl i gymeradwyaeth gael ei rhoi, yna mae'n rhaid i'r sefydliad roi gwybod i JSL. Os daw sefydliad yn anghymwys, efallai y gellir cytuno i roi cyfnod gras o hyd at 90 diwrnod er mwyn trosglwyddo i barth newydd.\nOs caiff sefydliad ei ddisodli gan sefydliad arall, neu os bydd yn uno â sefydliad arall, rhaid iddo roi gwybod i'r Pwyllgor am y dyddiad newid. Disgwylir y caiff parth yr hen sefydliad ei gau i lawr o fewn chwe mis i'r dyddiad y cymerodd y sefydliad newydd ei bwerau a'i ddyletswyddau statudol.\nMae cymeradwyaeth gan Bwyllgor Enwi a Chymeradwyaethau Cymru yn golygu mai'r sefydliad a wnaeth y cais yn unig sydd â'r hawl i ddefnyddio’r enw parth, ond nid yw'n llwyr berchen arno.\nOs bydd sefydliad sy'n gwneud cais eisoes yn defnyddio enw parth heblaw am .llyw.cymru neu .gov.wales yna, o fewn mis i gymeradwyaeth gan y Pwyllgor, rhaid i'r enw parth blaenorol hwn ailgyfeirio’n barhaus at yr enw parth .llyw.cymru a/neu .gov.wales newydd. Bydd JSL yn cynnal unrhyw enw parth .gov.uk yn barhaol os oes modd cyfiawhau ei gadw oherwydd llif traffig uchel neu ystyriaethau brandio.\nRhaid i’r person cyswllt a enwir ar y ffurflen fod yn swyddog yn y sefydliad sy’n gwneud cais am y parth. (yn achos cynghorau tref a phlwyf, y clerc fydd y person cyswllt.). Er mwyn sicrhau amhleidioldeb gwleidyddol, ni cheir enwi aelod etholedig fel y person cyswllt. Chi sy’n gyfrifol am roi gwybod i Jisc ar unwaith os bydd y manylion cyswllt yn newid o gwbl.\nArgymhellir y dylai rheolwyr enwau parth .llyw.cymru a .gov.cymru unigol sefydlu a chadw cyfeiriad e-bost generig ar gyfer tîm y wefan, er enghraifft, timgwe@X.gov.uk neu postfeistr@X.gov.uk\nBydd yn rhaid i wefannau sy'n defnyddio enwau parth .llyw.cymru neu .gov.wales ddefnyddio cod sy'n cydymffurfio â safonau W3C.\nUn amod o ddefnyddio parth is . gov.wales neu llyw.cymru yw eich bod yn gosod ac yn cynnal DMARC drwy greu a chynnal cofnodion TXT angenrheidiol yn eich DNS.\nOs na fydd sefydliad yn parchu'r amodau hyn, bydd y Pwyllgor yn gweithio'r gyda'r sefydliad i unioni'r sefyllfa. Ystyrir bod methu â gweithredu'r datrysiad yn barhaus yn gyfystyr â thorri'r telerau, ac mae dwy gosb y gall Pwyllgor Enwi a Chymeradwyaethau Cymru eu defnyddio:\nGwaharddiad: Os parheir i dorri telerau ar ôl 90 diwrnod, gellir diffodd y System Enwi Parthau ar gyfer y parth. Dim ond pan gaiff yr achos o dorri telerau ei ddatrys y caiff y parth ei adfer.\nTynnu'n ôl: Os bydd achos o dorri telerau difrifol neu barhaus, yna bydd y System Enwi Parthau ar gyfer y parth yn cael ei dileu. Er mwyn adfer y System Enwi Parthau, bydd yn rhaid i'r sefydliad wneud cais o'r newydd.\nDylai enwau parth wneud y canlynol:\nAdlewyrchu enw cyfreithiol neu enw masnachu cofrestredig y sefydliad sy'n gwneud cais\nLleihau'r risg o gymysgu rhwng enwau cofrestredig, sefydliadau, enwau masnachu neu nodau masnach eraill\nSicrhau eglurder ynghylch cylch gwaith daearyddol sefydliad h.y. ni ddylai cyrff rhanbarthol awgrymu bod ganddynt gwmpas cenedlaethol. Caniateir cwtogi’r enw cyn belled â’i fod yn rhoi syniad clir o’r lleoliad (e.e. caiff Llansanffraid Glan Conwy ddefnyddio glanconwy-cc).\nOsgoi'r risg o ffugio anfwriadol\nBod mor fyr, syml a hawdd ei ynganu â phosibl. Os yw enw sefydliad yn cynnwys geiriau a ddefnyddir yn aml, megis arddodiaid neu gysyllteiriau, gellir hepgor y rhain i’w symleiddio (e.e. caiff Nant-y-glo a Blaenau ddefnyddio nantygloblaenau-cc).\nRhaid i enwau parth wneud y canlynol:\nCynnwys nodau alffaniwmerig (a-z) a rhifau (0-9) ASCII yn unig, er gellir caniatáu eithriadau ar gyfer nodau Cymraeg (e.e. â ac ŷ)\nCynnwys o leiaf dri nod\nPeidio â gwrthdaro â phrotocolau'r rhyngrwyd fel www, ftp, dns, whois\nPeidio â chynnwys acronymau na thalfyriadau oni bai y gellir dangos bod dealltwriaeth gyffredin o'u hystyr\nPeidio â chynnwys mwy na 64 o nodau\nNid oes angen mwyach i enwau parth gynnwys 'cymru' ac ati gan fod y cwmpas daearyddol yn amlwg yn y Parthau Ail Lefel .llyw.cymru a .gov.wales.\nRhaid i awdurdodau unedol ddefnyddio'r fformat ‘ardal.llyw.cymru’ e.e. sirgar.llyw.cymru. Rhaid i Gynghorau Dinas ddefnyddio eu henw llawn, er enghraifft cyngordinasbangor.llyw.cymru. Caiff cyrff cymwys eraill ddewis rhwng defnyddio eu henw llawn neu ôl-ddodiad ond rhaid iddynt arddel yr un penderfyniad yn Gymraeg a Saesneg. Nid oes angen i Awdurdodau Parciau Cenedlaethol ddefnyddio ôl-ddodiad.\ncyngorcymunedllansadwrn.llyw.cymru neu llansadwrn-cc.llyw.cymru\nbarrytowncouncil.gov.wales neu barry-tc.gov.wales\nnorthwalesfireservice.gov.wales neu northwales-fire.gov.wales\nOs bydd trefi neu gymunedau mewn gwahanol rannau o Gymru yn rhannu'r un enw, rhaid i'r enw parth gadarnhau lleoliad y sefydliad. Mae’r sefydliadau sy’n cael eu heffeithio gan hyn i’w gweld yn\nAtodiad A. Er enghraifft:\nOs bydd sefydliad yn penderfynu rhannu gwefan â sefydliadau eraill yn ei ardal, dylai'r enw parth adlewyrchu cyd-destun daearyddol y sefydliadau dan sylw. Er enghraifft, byddai cynghorau cymuned ym Mhenllyn sy'n rhannu gwefan yn defnyddio'r enw parth “cymunedaupenllyn.llyw.cymru”.\nDewis cofrestrydd parthau a gymeradwywyd\nMae gan JSL gontractau cymorth gydag amrywiaeth o gofrestrwyr parthau. Dim ond cofrestrwyr a gefnogir o'r fath all wneud cais am enw parth .llyw.cymru neu .gov.wales. Os nad yw cofrestrydd presennol sefydliad wedi'i gefnogi, bydd JSL yn barod i wneud trefniadau cymorth er mwyn galluogi cais o'r fath. Rhaid i gofrestrydd parthau gysylltu â JSL yn uniongyrchol i roi hyn ar waith.\nCeir manylion am gynllun cofrestrwyr a gymeradwywyd JSL a rhestr o gofrestrwyr ar wefan JSL (yn Saesneg yn unig).\nRhaid i bob sefydliad ddilyn y broses hon wrth wneud cais am barth .llyw.cymru neu .gov.wales:\nbydd cofrestrydd parthau'r sefydliad yn cyflwyno cais i JSL drwy'r ffurflen ar-lein\nbydd JSL yn trosglwyddo’r cais i Bwyllgor Enwi a Chymeradwyaethau Cymru\nbydd y Pwyllgor yn asesu'r cais ac yn ymateb i JSL o fewn deg diwrnod gwaith\nJSL yn rhoi gwybod i'r cofrestrydd parthau ynglŷn â'r penderfyniad\nos caiff ei gymeradwyo, ac yn amodol ar daliad, bydd JSL yn cofrestru'r enw parth ar ran y sefydliad\nos caiff ei wrthod, bydd JSL yn rhoi gwybod i'r sefydliad beth oedd rhesymau'r Pwyllgor\nMae'r broses hon hefyd yn gymwys i geisiadau am enwau parth, addasiadau i enwau parth a dileu enwau parth.\nDarbwyllir peidio â defnyddio enwau parth .llyw.cymru a .gov.wales at ddibenion marchnata a chyflwyno gwasanaethau byrdymor nad ydynt yn rhai craidd Bydd y Pwyllgor yn asesu ceisiadau ar sail achosion unigol.\nRhoi gwybod i Bwyllgor Enwi a Chymeradwyaethau Cymru bod gwasanaeth yn fyw\nPan fydd y gwasanaeth yn fyw, rhaid i'r sefydliad roi gwybod i'r Pwyllgor yn uniongyrchol drwy anfon e-bost (digital@llyw.cymru) yn cadarnhau’r canlynol:\nURL .llyw.cymru a / neu .gov.wales hafan y gwasanaeth\ny dyddiad yr aeth yn fyw fel gwefan gyhoeddus\nbod y gwasanaeth yn cydymffurfio â'r holl amodau defnydd a nodir uchod, ac y bydd yn parhau i gydymffurfio a hwy\nTalu am y gwasanaeth\nMae'r swm sy'n ddyledus wedi'i gyhoeddi ar wefan JSL. Mae'r ffi gychwynnol yn talu am y ddwy flynedd gyntaf, ac ar ôl hynny bydd ffi adnewyddu yn daladwy am bob cyfnod dwy flynedd dilynol.\nBydd cofrestrwyr parthau, drwy ymuno â Chyfrif Aelodaeth ISP a Gymeradwywyd JSL, yn cytuno i dderbyn cyfrifoldeb am dalu eu hanfonebau JSL yn amserol. Os na wneir taliadau o fewn 60\ndiwrnod i ddyddiad yr anfoneb, mae JSL yn cadw'r hawl i atal yr enw parth ac, o fewn 30 diwrnod arall, i dynnu'r enw parth yn ôl.\nLle bo'r cofrestrydd wedi nodi nad yw'n barod i gymryd cyfrifoldeb am y taliad adnewyddu, yna o fewn 60 diwrnod bydd JSL yn atal yr enw parth ac yn cymryd camau rhesymol i gysylltu â'r sefydliad am gyfarwyddiadau ynglŷn â ffordd ymlaen. Os bydd hyn hefyd yn aflwyddiannus, yna o fewn 30 diwrnod arall bydd JSL yn tynnu'r enw parth yn ôl.\nBydd JSL yn cysylltu â'r cofrestrydd enwau parth cyn diwedd y cyfnod o ddwy flynedd i bennu a yw'r sefydliad yn dymuno adnewyddu am ddwy flynedd arall. Tybir y bydd sefydliadau yn dymuno adnewyddu a chadarnhau eu hadnewyddiad yn brydlon. Bydd JSL yn ceisio cadarnhad i adnewyddu ddwywaith yn ystod cyfnod o 90 diwrnod. Os na cheir cadarnhad, yna bydd JSL yn tynnu'r enw parth yn ôl.\nMae gan sefydliad yr hawl i apelio yn erbyn gwrthodiad gan Bwyllgor Enwi a Chymeradwyaethau Cymru, ond rhaid iddo wneud hynny o fewn deg diwrnod gwaith i gael y penderfyniad. Nid yw methu â sicrhau cymeradwyaeth gan y Pwyllgor cyn argraffu deunydd ysgrifennu neu ddeunydd cyhoeddusrwydd yn sail ar gyfer apelio.\nMae'r broses apelio fel a ganlyn:\nbydd sefydliad yn rhoi gwybodaeth newydd i'w gofrestrydd parthau sy'n mynd i'r afael â rhesymau'r dros wrthod\nbydd y cofrestrydd parthau yn trosglwyddo'r wybodaeth hon i JSL, sy'n ei rhannu gyda'r Pwyllgor\nbydd y Pwyllgor yn asesu'r wybodaeth newydd ac yn ymateb i JSL gyda phenderfyniad o fewn deg diwrnod gwaith\nbydd JSL yn rhoi gwybod i'r cofrestrydd parthau ynglŷn â'r penderfyniad\nos caiff ei wrthod, ni fydd y Pwyllgor yn gwrando ail apêl\nDarbwyllir peidio â defnyddio parthau pedwaredd a phumed lefel (is-barthau) yn gryf ac ni ddylid eu defnyddio dim ond er mwyn lletya cynnwys amgen neu i rannu gwefan yn ôl ardal gynnwys.\nDylid ond defnyddio is-barthau ar gyfer:\nsafleoedd mewnrwyd corfforaethol sy'n cario traffig mewnol y unig\nsafleoedd allrwyd corfforaethol sydd â chyfrinair ac sydd wedi'u hanelu'n at randdeiliaid penodol, a ddefnyddir fel arfer i gyfnewid data preifat\ndatblygu neu brofi systemau nad ydynt yn gyfeiriadwy yn gyhoeddus\nelfen neu wasanaeth gwe sydd angen ei gyfeirio at ddatrysiad trydydd parti na ellir ei integreiddio'n lleol e.e. datrysiad cronfa ddata\nDylai sefydliadau ystyried caffael enwau parth masnachol cysylltiedig fel .com, .cymru, a .org.uk er mwyn lleihau'r risg o ddefnyddiwr yn drysu drwy:\ndeipiosgwatio (enwau parth wedi'u camsillafu'n fwriadol)\nseibrsgwatio (cofrestru enwau parth tebyg yn annidwyll)\ndifenwi seibr (creu gwefan er mwyn cyfleu gwybodaeth dwyllodrus, anwir neu ddifrïol)\nNi ddylid cyfeirio parthau a gofrestrwyd at ddibenion amddiffynol at unrhyw barth .llyw.cymru neu .gov.wales, rhaid iddynt fod heb eu datrys.\nNid oes angen i sefydliadau gofrestru unrhyw enwau parth .llyw.cymru neu .gov.wales eraill at ddibenion amddiffynol gan fod gan Bwyllgor Enwi a Chymeradwyaethau Cymru reolaeth lwyr dros eu defnydd.\nEr mwyn gwneud newidiadau i enw parth, mae'n rhaid i sefydliad ofyn i'w gofrestrydd parthau gysylltu â JSL drwy'r ffurflenni perthnasol ar ei wefan. Yn ogystal, rhaid i sefydliadau anfon llythyr â llofnod ar bapur pennawd drwy ffacs neu e-bost i JSL yn awdurdodi'r newidiadau ar 0300 300 2213 neu naming-admin@ja.net.\nI ganslo enw parth, rhaid i sefydliad ofyn i'w gofrestrydd parthau e-bostio JSL ar namingadmin@ja.net. Yn ogystal, rhaid i sefydliadau anfon llythyr drwy ffacs neu e-bost i JSL yn awdurdodi'r canslo ar 0300 300 2213 neu naming-admin@ja.net.\nCyngor Cymuned Argoed – Caerffili\nCyngor Cymuned Argoed – Sir y Fflint\nCyngor Cymuned Llanbadarn Fawr – Powys\nCyngor Cymuned Llanbadarn Fawr – Ceredigion\nCyngor Cymuned Llanfair – Bro Morgannwg\nCyngor Cymuned Llanfynydd – Sir Gaerfyrddin\nCyngor Cymuned Llanfynydd – Sir y Fflint\nCyngor Cymuned Llangwm – Sir Fynwy\nCyngor Cymuned Llangwm – Sir Benfro\nCyngor Cymuned Llangwm – Conwy\nCyngor Cymuned Llangynog – Sir Gaerfyrddin\nCyngor Cymuned Llangynog – Powys


Bwletin Polisi Chwefror 2021 – Eglwysi Ynghyd yng Nghymru | Churches Together in Wales\nBwletin Polisi Chwefror 2021Download\nALL EGLWYSI A CHENEDL AIL-ADEILADU’N WELL?\nMae eglwysi Cymru, fel y genedl gyfan, wedi canolbwyntio ers blwyddyn ar amryfal effeithiau Covid-19 a’r cyfyngiadau cyfreithiol ar ein gwaith. Yn ogystal â darparu gwybodaeth am y materion ymarferol hynny, mae Cytûn o’r cychwyn bron wedi bod yn awyddus cynorthwyo ein heglwysi i ystyried sut y gellir ail-adeiladu’n well unwaith y bydd y boblogaeth wedi ei brechu a gweithgarwch arferol yn gallu ail-gychwyn.\nYm Mai 2020 fe gyd-awdurodd Cytûn gyda phartneriaid eraill bapur am ymateb i newid hinsawdd yn wyneb Brexit a Covid, ac fe esgorodd y papur hwnnw ar bodlediad. Ers hynny, mae’r drafodaeth wedi dwysáu gyda Llywodraeth Cymru yn ymgynghori (fe gymerodd Cytûn ran yn yr ymgynghori hynny) ac yn Hydref 2020 yn cyhoeddi ei gweledigaeth o’r heriau a’r blaenoriaethau wrth ail-greu Cymru. Yn Ionawr, bu Gethin Rhys yn rhan o sgwrs arlein gydag Alex Davies-Jones, AS Pontypridd, a drefnwyd gan Eglwys Undebol Dewi Sant.\nMae Cytûn wedi bod yn glir nad argyfwng Covid yw’r unig argyfwng sydd yn wynebu Cymru, gan fod yna argyfyngau o ran newid hinsawdd a cholli byd natur, a fydd yn parhau ar ôl y pandemig. Bydd angen i ail-adeiladu beidio â dwysáu’r argyfyngau hyn, neu ni fydd yn ail-adeiladu o werth.\nO ran newid hinsawdd, mae Cytûn a llawer o’n haelod enwadau yn rhan o glymblaid eang o eglwysi ar draws gwledydd Prydain ac Iwerddon sydd yn annog pob cynulleidfa leol i gynnal oedfa Sul yr Hinsawdd, arlein neu wyneb yn wyneb, ar Sul sy’n gyfleus yn lleol. Byddai’n gyfle gwych i gynnal oedfa gyd-enwadol a cheir digon o ddeunydd ecwmenaidd yn Gymraeg ac yn Saesneg ar wefan y Sul neu wefan Cytûn. Gofynnir i bob cynulleidfa hefyd:\nymrwymo i weithredu fel cynulleidfa trwy anelu at fod yn EcoEglwys (neu, yn achos plwyfi Catholig, ymuno â chynllun Live Simply), ac\nuniaethu â datganiad Clymblaid yr Hinsawdd sy’n galw ar y Deyrnas Unedig i achub y cyfle o gadeirio cynhadledd hinsawdd fyd-eang COP26 yn Glasgow fis Tachwedd i arwain y byd o ran lleihau’r allyriadau sy’n cyflymu’r argyfwng hinsawdd. Gall eglwysi hefyd ymuno â chlymblaid climate.cymru, fydd yn cael ei lansio’n llawn ar Fawrth 1, i sicrhau fod gan fudiadau Cymru lais yn y gynhadledd hollbwysig hon.\nMae Canolfan Polisi Cyhoeddus Cymru newydd gyhoeddi adroddiad a chrynodeb fachog yn trafod rhai syniadau am sut y gall Cymru drawsnewid ei heconomi mewn ffordd gyfiawn i fynd i’r afael â’r argyfwng hinsawdd.\nO ran yr argyfwng natur, yn Ionawr 2021 fe gyhoeddodd Cyfoeth Naturiol Cymru Adroddiad o Gyflwr Adnoddau Naturiol Cymru 2020. Mae’r dadansoddiad trylwyr hwn yn frawychus, o ran y rhywogaethau a’r cynefinoedd sydd mewn perygl o ddiflannu’n llwyr dros y degawd nesaf os na wnawn newidiadau sylfaenol. Ys dywed y rhagair, Mae pwysigrwydd gallu mwynhau ein hamgylchedd naturiol, a’r buddion o ran iechyd a lles a ddaw yn ei sgil, yn amlycach nag erioed wrth i ni i gyd addasu i’r cyfyngiadau a roddwyd ar waith i reoli’r feirws. Mae ein hymateb ar y cyd i’r pandemig yn gyfle unwaith mewn cenhedlaeth i ailosod ein gwerthoedd a’n blaenoriaethau, ac i’w hadlinio â’r rhai a fydd yn creu dyfodol mwy cynaliadwy.\nUn o nodau’r cynllun EcoEglwys yw galluogi eglwysi i gyfrannu i’r gwaith hwn o adfer cread Duw. Gellir clywed mwy am y cynllun wrth iddo ddathlu ei benblwydd yn 5 oed mewn oedfa arlein ar Fawrth 26.\nMae degau o filiynau o bunnoedd o fudd-daliadau a chymorth arall yn mynd heb eu hawlio yng Nghymru ar hyn o bryd. Gallai’r arian hyn wneud gwahaniaeth gwirioneddol i fywydau teuluoedd a’u dyfodol.\nMae’r rhesymau pam nad yw pobl yn manteisio ar y cymorth hwn yn niferus, ac weithiau’n gymhleth, ond y prif resymau yw nad yw pobl yn gwybod bod y cymorth ar gael neu nad ydyn nhw’n credu y gallen nhw fod yn gymwys i’w gael. Efallai nad ydyn nhw’n gwybod i bwy y dylen nhw ofyn am ba gymorth sydd ar gael neu efallai nad ydyn nhw am ymddangos fel pe bai angen cymorth arnyn nhw.\nLaniswyd prosiect newydd a ariennir gan Lywodraeth Cymru – Dangos – i geisio mynd i’r afael â hyn trwy gynyddu gwybodaeth ac ymwybyddiaeth gweithwyr cyflogedig neu wirfoddolwyr sydd mewn cysylltiad o ddydd i ddydd â theuluoedd y gall fod angen cymorth ychwanegol arnyn nhw.\nRydym yn gwneud hyn drwy gynnig cyfres o sesiynau ar-lein am ddim i weithwyr rheng flaen ledled Cymru, gan barhau drwy’r flwyddyn. Bydd y sesiynau tair awr, a fydd yn rhyngweithiol iawn, yn cael eu hategu gan becyn gwybodaeth byr, ac i’r rheiny sydd ei eisiau, mynediad am ddim at gyrsiau e-ddysgu manylach am y system fudd-daliadau a sut mae’n gweithio.\nBydd y sesiynau a’r pecyn gwybodaeth, yn ogystal â rhai o’r cyrsiau ar-lein, yn cael eu darparu yn y Gymraeg a’r Saesneg,. Bydd y sesiynau ar-lein yn cael eu darparu’n bennaf drwy Zoom, ond bydd nifer o sesiynau ar Microsoft Teams. Bydd sesiynau yn Iaith Arwyddion Prydain yn y Gymraeg a’r Saesneg yn ôl y galw. Byddwn hefyd yn falch o ddarparu cyrsiau ar-lein, am ddim, i grwpiau o staff o’r un asiantaeth, gyda rhwng 10 a 20 ym mhob sesiwn. Fe all y bydd modd addasu’r cynnwys yn briodol.\nMae gwefan Dangos yn rhoi rhagor o fanylion ac yn galluogi pobl i gofrestru, yn unigol, ar gyfer sesiynau. Y wefan yw: www.dangos.cymru. Os hoffech gael rhagor o wybodaeth, neu os oes gennych ddiddordeb mewn sesiynau mewnol, cysylltwch â ni: info@dangos.cymru.\nHELPU DINASYDDION Y DU SY’N BYW YN EWROP\nFe fu gweithgor Cymru ac Ewrop Cytûn yn ymboeni am sefyllfa dinasyddion y DU a’u teuluoedd sy’n byw yng ngwledydd yr Undeb Ewropeaidd, Parth Economaidd Ewrop (EEA) a’r Swisdir yn dilyn ymadawiad y DU â’r UE. Cawsom wybod fod Esgobaeth Ewrop Eglwys Loegr yn rhan o bartneriaeth i helpu dinasyddion o’r fath yn Ffrainc ac yn Sbaen, a mae eu tudalen we yn rhoi gwybod am bartneriaethau tebyg (heb gynnwys yr Esgobaeth yn ffurfiol) mewn gwledydd eraill.\nDyddiad cau cynlluniau ‘preswylio’n sefydlog’ gwledydd Ewrop yw 30 Mehefin 2021, felly mae amser yn brin. Mae Cytûn felly yn annog ein haelod enwadau a mudiadau, a darllenwyr y Bwletin hwn, i sicrhau fod y wybodaeth hon yn cael ei lledu trwy eu dulliau cyfathrebu priodol a rhwydweithiau Ewropeaidd (lle bo’n gymwys). Pan fu i’r Parch. Ganon Carol Wardman a Gethin Rhys gwrdd â chynrychiolwyr o Esgobaeth Ewrop ym Mrwsel yn Chwefror 2020 roeddent yn awyddus iawn i bwysleisio fod eu cymorth a’u gwasanaeth ar gael i bobl o bob enwad a chefndir, ac nid i aelodau Eglwys Loegr yn unig.\nMae Cytûn hefyd yn parhau i annog eglwysi yng Nghymru i sicrhau fod dinasyddion gwledydd yr UE a’r EEA a’r Swisdir – ac aelodau eu teuluoedd sy’n ddinasyddion o unrhyw wlad ag eithrio’r DU neu Weriniaeth Iwerddon – sy’n byw yma wedi gwneud cais i Gynllun Preswylio’n Sefydlog Llywodraeth y DU. Mae gan Lywodraeth Cymru dudalen we sy’n rhoi gwybodaeth bellach, ac wedi ariannu’n rhannol wasanaeth cynghori a gynhelir gan gonsortiwm o fudiadau trydydd sector cymeradwy. Y dyddiad cau i’r dinasyddion hyn hefyd wneud cais yw 30 Mehefin 2021.\nMae elusen Vesta wedi tynnu ein sylw at y gwasanaethau maen nhw’n eu cynnig i’r gymuned Bwylaidd yng Nghymru.\n‘House of Good’: Gwerth Economaidd a Chymdeithasol Eglwysi’r DU\nSiaradwr Gwadd: Claire Walker, Prif Weithredwr yr Ymddiriedolaeth Eglwysi Genedlaethol\nDydd Mercher 24 Chwefror 2021 12.00 – 13.15 trwy Zoom\nAm fwy o wybodaeth, anfonwch neges e-bost at Jim Stewart ar jimstewartwales@gmail.com.\nAnfonwyd ar ran Darren Millar AS, Cadeirydd y Grŵp Trawsbleidiol ar Ffydd\nParhau i eithrio eglwysi rhag cofrestru fel elusennau\nYn dilyn ymgynghori â’r eglwysi dan sylw, mae’r Rheoliadau sy’n darparu nad yw’n ofynnol i gynulleidfaoedd rhai enwadau yng Nghymru a Lloegr gofrestru gyda’r Comisiwn Elusennau os yw eu hincwm yn is na £100,000 yn cael eu hymestyn am ddeng mlynedd arall, tan 31 Mawrth 2031. Gosodwyd y Charities (Exception from Registration) (Amendment) Regulations 2021, gerbron Senedd San Steffan ar 19 Ionawr.\nY disgwyl yw y bydd y Comisiwn Elusennau, ar ryw adeg, yn cyflwyno cofrestriad graddol o gynulleidfaoedd eithriedig, yn ôl pob tebyg mewn cyfrannau ar sail incwm. Mewn e-bost at Wasanaeth Cynghori’r Eglwysi ar Ddeddfwriaeth (CLAS), cadarnhaodd Adran Diwylliant, y Cyfryngau a Chwaraeon Llywodraeth y DU (DCMS) y bydd y Comisiwn Elusennau mewn cysylltiad â chyrff cynrychioliadol eglwysig i ddylunio a datblygu’r rhaglen gofrestru wirfoddol yn ystod 2021, a bydd yn cyhoeddi canllawiau ar y rhaglen pan fydd yn barod i gychwyn.\nCYFRIFIAD 2021 YN PARHAU ER GWAETHAF COVID-19\nMae’r Swyddfa Ystadegau Gwladol (ONS) wedi cadarnhau y cynhelir Cyfrifiad 2021 yng Nghymru a Lloegr ar Ddydd Sul Mawrth 21 2021 er gwaethaf sefyllfa Covid-19 a gohirio’r Cyfrifiad yn yr Alban tan 2022. Cysylltir â phob annedd trwy’r post oddeutu Mawrth 7 gyda chyfarwyddiadau ynghylch sut i lenwi’r ffurflen arlein neu archebu copi papur. Fe fydd cyfnod o ryw 4-5 wythnos I lenwi a chyflwyno’r ffurflen. Yn ôl yr ONS gellir cwblhau’r ffurflen mewn rhyw 20 munud.\nMae cwblhau’r ffurflen yn ddyletswydd gyfreithiol ar bob teulu. Mae’r ONS yn awyddus iawn i nodi nad ydynt wedi colli unrhyw ddata erioed ac na ryddheir gwybodaeth am unigolion am 100 mlynedd. Bydd cyfrifiad 2021 yn cynnwys cwestiynau newydd am hunaniaeth rywiol a rhyweddol ac am y sawl sydd wedi ymadael â’r lluoedd arfog.\nOherwydd natur arlein y Cyfrifiad gobeithir cyhoeddi amcangyfrifon ystadegol cychwynnol ar gyfer Cymru a Lloegr yn 2022, llawer yn gynt nag yn y gorffennol.\nPYTHEFNOS MASNACH DEG Chwefror 22 – Mawrth 7 2021\nBob blwyddyn, mae’r Bythefnos Masnach Deg yn rhoi cyfle i bobl – gan gynnwys cannoedd o eglwysi Masnach Deg – ar draws y DU i ddathlu llwyddiannau Masnach Deg, a dysgu mwy am y gwahaniaeth mae Masnach Deg yn ei wneud.\nYn ystod Pythefnos Masnach Deg 2021, byddwn yn tynnu sylw at yr heriau cynyddol y mae’r newid yn yr hinsawdd yn ei gyflwyno i ffermwyr a gweithwyr mewn cymunedau y mae Masnach Deg yn gweithio gyda nhw. Mae’r ffeithiau’n syml. Effeithir fwyaf ar ffermwyr a gweithwyr yn ne’r byd a nhw sydd wedi gwneud y lleiaf i gyfrannu at y newid yn yr hinsawdd. Maent wedi dweud y canlynol wrthym:\nY newid yn yr hinsawdd yw eu her fwyaf ar hyn o bryd.\nMae prisiau isel am eu cnydau’n golygu eu bod yn ei chael hi’n anodd ymladd yn ôl.\nGyda mwy o arian drwy Fasnach Deg, mae ganddynt fwy o adnoddau i ddiwallu eu hanghenion beunyddiol a mynd i’r afael â’r heriau a wynebir gan y newid yn yr hinsawdd.\nMae’r argyfwng hinsawdd yn fygythiad uniongyrchol a chynyddol ac mae’r sawl sy’n byw mewn gwledydd sy’n agored i niwed oherwydd yr hinsawdd eisoes yn gweld ei effeithiau o sychder a chlefydau cnydau i lifogydd, tonnau gwres a chynaeafau sy’n lleihau.\nGyda’r pandemig COVID byd-eang sydd wedi ymddangos, mae’r heriau y mae ffermwyr yn eu hwynebu bellach yn fwy nag erioed gyda phrisiau is ac ergydau ar hyd ein cadwyni cyflenwi byd-eang. Mae tlodi parhaus mewn cymunedau ffermio’n ei gwneud hi’n fwyfwy anodd i ni ymdopi ag effeithiau’r newid yn yr hinsawdd.\nCydlynir Pythefnos Masnach Deg yn y DU gan yr Ymddiriedolaeth Masnach Deg, sydd eleni’n trefnu gŵyl arlein. Maen nhw’n dweud, Mae angen eich help arnom i roi lleisiau ffermwyr wrth galon taclo argyfwng yr hinsawdd a rhannu realiti eu brwydrau. Mae ein system fasnachu fyd-eang wedi’i phwyso o blaid yr ychydig bwerus. Yn gaeth yn y system hon, mae ffermwyr eisoes yn ei chael hi’n anodd diwallu eu hanghenion sylfaenol. Yn fwy nag erioed, mae angen pris teg arnyn nhw am eu cnydau a’u gwaith caled.\nMae Masnach Deg yn gweithio i godi lleisiau ffermwyr a gweithwyr a blaenoriaethu’r hyn sydd ei angen arnynt i ymateb i’r argyfyngau amgylcheddol sy’n datblygu mewn cymunedau sydd eisoes yn fregus. Y pythefnos hwn, rydym yn gofyn ichi ‘Dewis y Byd yr ydych ei Eisiau’ a chodi eich llais i ddweud wrth eraill am yr heriau y mae ffermwyr yn eu hwynebu yn sgîl newid yn yr hinsawdd.\nYmhlith yr adnoddau mae oedfa arlein ecwmenaidd (yn Saesneg). Mae Masnach Deg Cymru yn trefnu nifer o ddigwyddiadau wedi’u lleoli yng Nghymru, a gellir gweld y manylion yma.\nGOHIRIO DIGWYDDIADAU’R HAF AM YR EILDRO\nFe gyhoeddwyd na chynhelir Eisteddfod Genedlaethol Urdd Gobaith Cymru, Sioe Frenhinol Cymru nag Eisteddfod Genedlaethol Cymru yn 2021 oherwydd effeithiau’r pandemig. Ar ôl colli ein presenoldeb eglwysig yn y gwyliau hyn am ddwy flynedd yn olynol, bydd Cytûn, fel yr holl gyfranogwyr eraill, yn edrych ymlaen at allu cymryd rhan yn y gwyliau hyn eto yn 2022.\nA DDYLID DERBYN BRECHIAD COVID-19?\nTra bod nifer yn awyddus iawn i gael eu brechu, mae gan eraill gwestiynau am y brechiadau newydd hyn. Fe drefnodd y Gynghrair Efengylaidd ac Eglwys Elim weminarau (Saesneg) am y cwestiynau moesol all godi, ac fe ellir eu gwylio trwy ddilyn y dolenni hyn.\nMae’r Eglwys Gatholig yng Nghymru a Lloegr wedi cyhoeddi y gall eu haelodau nhw dderbyn y brechiad, a gellir darllen eu rhesymu yma, lle ceir hefyd dolenni i ddadansoddiad moesol pellach.\nCeir gwybodaeth ymarferol gan Lywodraeth Cymru am ddosbarthu’r brechlyn yng Nghymru yma.\nCYMRU GYSEGREDIG – EDRYCH YMLAEN AT AIL-DDARGANFOD EIN HEGLWYSI\nEr mwyn ein helpu I baratoi I allu crwydro eto, mae’r Ymddiriedolaeth Eglwysi Genedlaethol yn parhau I ehangu ei chanllawiau i ddarganfod eglwysi Cymru ar y wefan explorechurches.org\nYr ychwanegiad diweddaraf yw Ffordd Cymru, teulu o dair taith genedlaethol sy’n arwain ymwelwyr ar hyd arfordir y gorllewin, ar draws gogledd Cymru a thrwy galon Cymru. Mae hyn yn ymuno ag amrywiaeth eang o deithiau eraill, megis eglwysi sy’n hŷn na’n cestyll, dilyn Dewi Sant ac eglwysi ar ynysoedd diarffordd.\nRhywbeth i edrych ymlaen ato wedi’r datgloi!\nBIL CWRICWLWM AC ASESU CYMRU\nFel yr adroddwyd ym Mwletin Polisi Rhagfyr 2020, mae Cytûn, Cyngor Eglwysi Rhyddion Cymru a’n haelod eglwysi wedi bod yn trafod yn ddwys gyda Llywodraeth Cymru oblygiadau rhai o’r cynigion yn y Bil Cwricwlwm ac Asesu sydd ar hyn o bryd o flaen Senedd Cymru. Yng ngham 2 y broses graffu yn y Pwyllgor Plant, Pobl Ifainc ac Addysg ar Ionawr 29, gwelwyd cytuno ar welliannau sydd yn ganlyniad i’r trafodaethau hynny.\nCytunwyd newid y Bil fel y byddai’r Cynghorau Ymgynghorol Statudol sirol sydd yn dynodi maes llafur Crefydd, Gwerthoedd a Moeseg yn eu sir ac yn monitro ei weithredu yn parhau i gynnwys un pwyllgor yn cynrychioli crefyddau a chredoau anghrefyddol (megis dyneiddiaeth), ynghyd â phwyllgor yn cynrychioli athrawon a phwyllgor yn cynrychioli’r awdurdod lleol. Mae’r Bil hefyd yn ei gwneud yn statudol bod cynrychiolaeth ar y pwyllgor cyntaf yn gymesur, i’r graddau sy’n ymarferol bosibl, â chryfder y grwpiau a gynrychiolir o fewn y sir, a bod Cynghorau Sir yn gorfod dilyn canllawiau Llywodraeth Cymru yn hyn o beth. Mae Cytûn yn croesawu’r newidiadau hyn yn fawr, gan eu bod yn lleihau’r posibilrwydd y gallai grwpiau ymylol (crefyddol neu fel arall) sydd heb aelodaeth sylweddol yn lleol gael eu cynrychioli ar y pwyllgorau hyn, ac felly dylanwadu yn ormodol ar waith ein hysgolion.\nCytunwyd hefyd ar newidiadau yn cysoni i raddau y gofynion cyfreithiol o ran Crefydd, Gwerthoedd a Moeseg ar ysgolion eglwysig ac ysgolion eraill, ac yn caniatáu mwy o ymgynghori a phleidlais yn Senedd Cymru pan gyhoeddir côd ar gyfer Addysg Perthynas a Rhywioldeb.\nAr ddiwedd Ionawr, fe gyhoeddodd Llywodraeth Cymru Gynllun Gweithredu ar gyfer y cwricwlwm newydd, i helpu ysgolion ac awdurdodau lleol i baratoi y cwricwlwm lleol newydd fydd ei angen ar gyfer pob ysgol. Mae’r Cynllun yn nodi patrwm gweithredu dros bum tymor ysgol (tan Fedi 2022), ond yn nodi hefyd na ddisgwylir i ysgolion allu bwrw ati yn llawn ar hyn o bryd oherwydd y sefyllfa gyda Covid-19.\nPARHAU I DRAFOD DYFODOL AMAETH YNG NGHYMRU\nMae Llywodraeth Cymru wedi cyhoeddi ymgynghoriad Papur Gwyn newydd sy’n nodi’r cynlluniau ar gyfer cam nesaf y polisi amaethyddol yng Nghymru. Mae’r papur yn gosod y cefndir ar gyfer Bil Amaethyddiaeth (Cymru) a fydd yn cael ei gyflwyno yn nhymor nesaf Senedd Cymru. Mae’n cymryd rhai o’r syniadau a gyflwynwyd yn Ffermio Cynaliadwy a’n Tir ac yn adeiladu arnynt, yn dilyn yr ymatebion a gafwyd. Mae’r ymgynghoriad diweddaraf ar agor tan 26 Mawrth 2021.\nETHOLIADAU MAI 2021\nWrth i ni gyhoeddi’r Bwletin hwn, fe ddisgwylir y bydd yna etholiadau pwysig yn cael eu cynnal yng Nghymru ar Fai 6, sef ethol 60 aelod i Senedd Cymru ac ethol y pedwar Comisiynydd Heddlu a Throsedd, un i bob heddlu yng Nghymru.\nMae Cytûn yn rhan o bartneriaeth o eglwysi ar draws gwledydd Prydain sy’n llunio adnoddau amhleidiol i helpu eglwysi a Christnogion unigol i feddwl a gweddïo wrth iddynt baratoi i bleidleisio. Fe fydd deunydd ar gael cyn bo hir ar dudalen bwrpasol ar wefan Cytûn yn rhoi gwybodaeth ffeithiol am yr etholiadau a chanllaw i ystyried y prif bynciau fydd dan sylw.\nMae Cytûn yn rhan o bartneriaeth arall gyda Chanolfan Materion Rhyngwladol Cymru (WCIA) a Thîm Cymorth Lleiafrifoedd Ethnig a Ieuenctid Cymru (EYST) i gynnal sesiwn holi ac ateb arlein gyda’r prif bleidiau gwleidyddol ar nos Fercher 14 Ebrill am 6.30-8yh. Gellir cadw lle arlein yma. Bydd y sesiwn yn canolbwyntio ar yr argyfyngau hinsawdd a natur; addysg a’r cwricwlwm newydd; tlodi ac anghydraddoldeb; a bod yn genedl groesawgar. Bydd Cytûn hefyd yn cynnig arweiniad i grwpiau lleol sydd am gynnal cyfarfodydd tebyg ar gyfer eu hetholaethau neu ranbarthau lleol, naill ai wyneb yn wyneb (os yw’r sefyllfa iechyd cyhoeddus yn caniatáu) neu arlein.\nMae’n bosibl y bydd raid gohirio’r etholiadau, a rhag ofn hynny, mae Bil Etholiadau Cymru (Coronafeirws) wedi’i gyflwyno er galluogi’r Llywydd i ohirio etholiad Senedd Cymru am hyd at chwe mis pe bai angen. Mater i Lywodraeth y DU fyddai gohirio etholiadau’r Comisiynwyr Heddlu.\nDyddiad cyhoeddi: 2 Chwefror 2021. Cyhoeddir y Bwletin nesaf 31 Mawrth 2021.


Bwydydd wedi'u prosesu a'u peryglon iechyd | Dynion chwaethus\nMae bwydydd wedi'u prosesu wedi'u cysylltu â nifer o afiechydon, yn enwedig bwydydd uwch-brosesedig fel y'u gelwir. Felly Os yw'r rhan fwyaf o'r hyn rydych chi'n ei fwyta wedi'i becynnu, dylech chi wneud rhai newidiadau i amddiffyn eich iechyd.\nDewch i ni weld beth yw'r bwydydd hyn y mae pawb yn siarad amdanynt yn ddiweddar a pham ei bod mor niweidiol eu hamlyncu yn ormodol.\n1 Pam mae bwydydd wedi'u prosesu yn niweidiol?\n2 Gwybod bwydydd wedi'u prosesu\n2.1 Cynhyrchion brecwast\n2.2 Cigoedd wedi'u prosesu\n2.3 Prydau microdon\nPam mae bwydydd wedi'u prosesu yn niweidiol?\nYn wahanol i fwydydd ffres, bwydydd wedi'u prosesu yn destun trawsnewidiadau sy'n gwella eu blas a'u hoes silff. Ar gyfer hyn, defnyddir halen, siwgr, braster ac cynhwysion artiffisial sy'n sefyll allan am eu henwau anodd eu ynganu.\nOherwydd hynny, gall rhai bwydydd wedi'u prosesu ddyblu'r swm dyddiol a argymhellir o sodiwm, siwgr neu fraster. Yn lle hynny, maent yn aml yn wael mewn sylweddau hanfodol, fel ffibr. O ystyried, yn ogystal â bod yn niweidiol, nad ydyn nhw'n faetholion maethlon nac yn uniongyrchol "wag", nid yw'n syndod bod arbenigwyr iechyd yn cynghori osgoi eu bwyta, neu o leiaf ei gyfyngu cymaint â phosib. Ymhlith pethau eraill, mae bwydydd wedi'u prosesu yn cael eu credydu am ordewdra cynyddol.\nPo gyflymaf a hawsaf ei baratoi, y mwyaf o driniaeth y mae'r bwyd yn tueddu i fod ac, o ganlyniad, y mwyaf niweidiol yw ei fwyta i iechyd. Dyma'r hyn a elwir yn fwydydd uwch-brosesedig, bwydydd sy'n eich temtio â'u blas anorchfygol ac, yn anad dim, oherwydd eu bod yn barod i'w bwyta ar unwaith neu dim ond yn y microdon y mae angen eu cynhesu. Mae'r archwaethwyr, cigoedd wedi'u prosesu a theisennau diwydiannol yn perthyn i'r grŵp hwn.\nMae adnabod bwydydd wedi'u prosesu yn syml (maen nhw fel arfer yn cael eu pecynnu), ond nid yw eu dileu o'r diet mor hawdd bellach. Mae strategaeth dda yn edrychwch ar labeli am y symiau lleiaf o fraster, halen neu siwgr er mwyn gallu dewis yr opsiwn "iachaf". Mewn llawer o achosion mae'n syndod faint o wahaniaeth y gall fod rhwng dau gynnyrch tebyg.\nGwybod bwydydd wedi'u prosesu\nOs ydych chi am gwtogi ar fwydydd wedi'u prosesu, mae'r canlynol yn ddechrau gwych. Mae'n debyg eich bod chi'n bwyta un neu fwy ohonyn nhw bob dydd.\nMae yna amrywiaeth eang o fwydydd wedi'u prosesu wedi'u hanelu at frecwast, gan gynnwys grawnfwydydd, cwcis, bara wedi'i sleisio, a margarîn.\nMae rhai margarîn yn cynnwys traws-frasterau, sydd hyd yn oed yn fwy afiach na brasterau dirlawn. Mae'r mathau hyn o frasterau yn cynyddu'r risg o glefyd y galon. Gallent hefyd fod â rhyw fath o gysylltiad â chanser.\nSi buscas dewisiadau amgen iach ar gyfer eich brecwast, ystyried blawd ceirch (gwych ar gyfer cael egni yn y bore), aeron, cnau, bara grawn cyflawn a ffrwythau o bob math, gan gynnwys yr afocado iach.\nCigoedd wedi'u prosesu\nYn gyffredinol, gwyliwch y defnydd o unrhyw gig sydd wedi'i brosesu mewn rhyw ffordd. Nid yw'n ddoeth cam-drin selsig, toriadau oer na chig moch.\nMae cig moch yn llawn sodiwm, braster dirlawn, a chadwolion. O ganlyniad, gall bwyta'r cig moch hwn yn ormodol achosi cur pen a thros bwysau i orbwysedd a chanser.\nMae ei baratoi'n gyflym iawn ac yn hawdd wedi cysgodi poblogrwydd nwdls gwib a bwydydd microdon eraill. Fodd bynnag, mae anfanteision y cynhyrchion hyn yn gorbwyso'r manteision. Maent yn llawn halen, sy'n codi pwysedd gwaed, ac mae eu cyfraniad maethol yn isel iawn.\nFe'ch cynghorir hefyd i osgoi popgorn microdon. Os ydych chi'n un o'r rhai nad ydyn nhw'n mwynhau ffilm yr un peth os nad oes bowlen o popgorn gyda hi, ystyriwch gnewyllyn popgorn. Maen nhw'n cynnwys ychydig mwy o waith, gan fod yn rhaid i chi eu coginio eich hun, ond mae'r ymdrech yn werth chweil, gan fod y canlyniad yn llawer iachach.\nSaws tomato yw ketchup, mae'r tomato yn fwyd na all fod yn absennol mewn unrhyw ddeiet sy'n cael ei ystyried yn iach. Y broblem yw hynny ychwanegir llawer o siwgr a halen. Ei fwyta'n gymedrol (yn eithriadol ac mewn symiau bach) neu, yn well eto, gwnewch eich sos coch iach eich hun ar gyfer eich byrgyrs a'ch ffrio.\nMae'n debyg y byddai'n ddigon i gwnewch yn siŵr nad yw bwydydd wedi'u prosesu yn fwy nag 20 y cant o'ch diet. Hynny yw, dylai 80 y cant o'r hyn rydych chi'n ei fwyta bob dydd fod yn ffres. Os ydych chi'n ei gael, byddai eisoes yn gam mawr ymlaen, gan yr amcangyfrifir mai'r peth arferol yw bwyta ffres a'i brosesu'n ymarferol mewn rhannau cyfartal.\nYn olaf, nid yw pob bwyd wedi'i brosesu yn niweidiol. Mae llaeth yn enghraifft, yn anifail ac yn llysiau. Mae triniaeth yn fuddiol yn y ddau achos. Mae fitaminau a mwynau yn cael eu hychwanegu at laeth soi neu geirch fel y gall pobl nad ydyn nhw eisiau neu na allant yfed llaeth buwch fwynhau ei briodweddau hefyd.\nByddai ffrwythau tun, llysiau, codlysiau a physgod hefyd i'w cael ar ochr "dda" bwydydd wedi'u prosesu.. Mewn gwirionedd, mae rhai llysiau wedi'u rhewi yn darparu mwy o fitaminau na rhai ffres.\nLlwybr llawn i'r erthygl: Dynion chwaethus » Ffit » Bwydydd wedi'u prosesu


Cyw gyda rhwysg gwlân | Crefftau Ymlaen\nCyw gyda rhwysg gwlân\nHelô bawb! Yn y grefft hon rydyn ni'n mynd i weld sut i wneud syml cyw gyda rhwysg gwlân. Yn ogystal â bod yn syml iawn, y canlyniad yw cyw fflwfflyd a doniol iawn y gallwn ei ddefnyddio i addurno ystafell trwy ei hongian neu roi golchwr cylch allweddol neu beth bynnag a ddaw i'r meddwl.\n1 Deunyddiau y bydd eu hangen arnom i wneud ein cyw\nDeunyddiau y bydd eu hangen arnom i wneud ein cyw\nGwlân o un neu sawl lliw yn dibynnu ar y canlyniad rydyn ni ei eisiau ar gyfer ein cyw.\nEwyn neu ryw fath o bapur melfed\nGleiniau, peli, o wahanol feintiau a lliwiau.\nYn gyntaf oll yw gwneud rhwysg gwlânI weld sut i wneud hynny, gallwch edrych ar y ddolen ganlynol lle rydyn ni'n egluro ffordd syml: Rydyn ni'n gwneud rhwysg bach gyda chymorth fforc\nAr ôl i'r rhwysg gael ei wneud a'i gribo, un peth sy'n rhaid i ni ei gofio yw hynny Ni ddylem dorri'r edafedd sy'n clymu'r rhwysg gan mai nhw fydd coesau ein cyw. I wneud y coesau hyn, rydyn ni'n mynd i fynd trwy bob un o'r edafedd gwlân hyn peli neu gleiniau gwahanol addurnol, a fydd yn ein helpu i roi mwy o siâp i'r coesau. Yn ddelfrydol, gorffen gyda phêl neu glain mwy i efelychu traed a chau'r goes gyfan gyda chwlwm.\nYng nghwlwm y rhwysg gallwn glymu edau wlân arall i'w hongian yna'r cyw os mai dyna yw ein bwriad. Nawr yw'r amser perffaith i'w wneud ac yna cribo ein cyw ymhell cyn addurno'r wyneb.\nRydyn ni'n gludo dau lygad o grefftau gyda silicon poeth. Rhaid i ni roi digon o lud fel nad ydyn nhw'n cwympo, y delfrydol yw rhoi'r glud ar y rhwysg er mwyn peidio â thoddi plastig y llygaid a phwyso fel eu bod nhw'n glynu'n dda.\nRydym yn gwneud triongl gydag ewyn neu gyda phapur melfed ac rydyn ni'n ei ludo ychydig o dan y ddau lygad.\nLlwybr llawn i'r erthygl: Crefftau Ymlaen » Crefftau » Cyw gyda rhwysg gwlân\nMadarch gyda chartonau wyau\nSglefrod môr gyda chwpan wy


Absenoldeb o ysgolion uwchradd: Medi 2018 i Awst 2019 | LLYW.CYMRU\nAbsenoldeb o ysgolion uwchradd: Medi 2018 i Awst 2019\nData ar absenoldeb awdurdodedig ac anawdurdodedig gan ddisgyblion o oedran ysgol gorfodol ar gyfer Medi 2018 i Awst 2019.\nDyma'r datganiad diweddaraf yn y gyfres: Absenoldeb o ysgolion uwchradd\nYn 2018/19 methwyd 6.2% o sesiynau (hanner diwrnod) oherwydd absenoldeb cyffredinol. Methwyd 1.7% o sesiynau oherwydd absenoldeb heb awdurdod.\nYn gyffredinol mae absenoldeb wedi bod yn gostwng ers 2007/08. Yn 2018/19, bu dim newid yn absenoldeb cyffredinol.\nCynyddodd absenoldeb heb awdurdod 0.1% ers y flwyddyn flaenorol, ond mae wedi gostwng 0.1 pwynt canran ers 2008/09.\nMae’r ganran o absenolwyr cyson o fewn ysgolion uwchradd prif ffrwd wedi cynyddu 0.5 pwynt canran yn 2018/19. Mae nawr ar ei uchaf ers 2013/14.\nSalwch oedd y rheswm fwyaf cyffredin am absenoldeb yn 2018/19.\nAbsenoldeb mewn ysgolion uwchradd, Medi 2018 i Awst 2019\nAbsenoldeb mewn ysgolion uwchradd, Medi 2018 i Awst 2019: nodiadau\nAbsenoldeb mewn ysgolion uwchradd, Medi 2018 i Awst 2019: tablau\n, math o ffeil: ODS, maint ffeil: 35 KB\nMeincnodi ysgolion uwchradd, Medi 2018 i Awst 2019: tablau


5 Teithiau Dydd O Rufain sy'n Archwilio Eidal | Save A Train\nHome > teithio Ewrop > 5 Teithiau Dydd O Rufain sy'n Archwilio Eidal\n(Diweddarwyd On: 05/12/2019)\nRhufain yn ddinas hyfryd, ond weithiau teithiwr craves dipyn o amrywiaeth. Mae'r rhai sy'n aros yn Rhufain yn ddigon hir i archwilio gallai fod yn dymuno cael edrych o amgylch yr ardal, rhy. Yn ffodus, dyna beth tripiau dydd ar gyfer! Ystyried pa mor dda gysylltiedig Rhufain yn y trên gyda'r rhan fwyaf o lefydd, yr her fwyaf yn dewis lle i fynd. Fodd bynnag, rydym wedi paratoi rhestr i'ch helpu i wneud hynny. Dyma 5 Diwrnod Teithiau O Rufain I Archwiliwch yr Eidal fod unrhyw Bydd teithwyr yn mwynhau!\n1. Trip Diwrnod I Ostia Antica\nOstia Antica yn anheddiad hynafol tua 30km i ffwrdd o Rufain. Yn ôl yn y dyddiau Henfyd, dref hon yn borthladd o bwys o Rhufain ac mae digon i'w weld yma. Er enghraifft, you can take a look at the public baths with beautiful mosaics.\nYmhellach, mae yna hefyd yr amffitheatr a'r prif stryd. Mae'r adfeilion yn cynnwys olion rhai temlau sylweddol, fel yr un sy'n ymroddedig i Hercules.\n2. Tivoli Yr Eidal\nTeithiau Arall Diwrnod o Rufain ein bod yn awgrymu yn Tivoli, yr hoff dianc ddinas yr Ymerawdwr Rhufeinig Hadrian yn yr ail ganrif OC. adeiladodd Hadrians Villa yn y dref brydferth cyfagos, sydd yn y pen draw yn hoffi mwy na ei breswylfa yn Rhufain.\nGan fod y lle ymlacio yn y pen draw, Hadrians Villa yn Tivoli wedi gerddi a llyfrgelloedd, ac yn y pen draw daeth yn ddinas ei hun. Palasau a temlau yn rhan diddorol o'r daith, a fydd yn gwneud eich taith diwrnod i Tivoli werth chweil.\n3. Teithiau Dydd O Rufain i Bracciano\nNeidiwch oddi ar y trên ar ôl taith awr o hyd o Rufain, a byddwch wedi cyrraedd Bracciano. Mae hyn yn hyfryd dref ganoloesol ar lan Llyn Bracciano ddigon o golygfeydd i gynnig. Er enghraifft, gallwch teithio'r Orsini Castell Odesalchi, which was a residence of many nobles.\nBeth mwy, roedd hyn plasty urddasol hefyd y man lle priododd Katie Holmes Tom Cruise yn 2006. Yn ogystal, gallwch fynd ar daith eglwys gadeiriol Braccianos, sy'n adeiladu yn ystod yr Oesoedd Canol.\nRhufain i Bracciano Trenau\nBracciano i Rufain Trenau\nFel tref o arwyddocâd hanesyddol sylweddol, Naples yn rhaid i ymweld ar gyfer unrhyw un sydd am gael profiad Yr Eidal ac i gymryd Tripiau dydd o Rufain. Barn Mynydd Vesuvius, pensaernïaeth rhyfeddol, ac yn gynnes, pobl leol gyfeillgar rai o brif nodweddion y ddinas. Fodd bynnag, Napoli hefyd yn enwog fel y man geni pizza Margherita. Yr hyn sy'n fwy, gallwch ymweld â'r pizzeria lle maent yn gwneud y pizza cyntaf - Antica Pizzeria PortAlba.\nMae ein awgrym olaf ar gyfer Tripiau Diwrnod o Rufain yn Florence, a allai ymddangos i fod ychydig yn rhy bell i ffwrdd ar gyfer taith y dydd. Fodd bynnag, mae'n hawdd ac yn yn gyflym gael trwy trên. ac yn union gweld y hanesyddol, bensaernïol hudolus Bydd canol Florence yn gwneud y daith yn werth chweil. Duomo di Firence yw'r eglwys gadeiriol Florence enwog, sydd yn berffaith arddangos yr hen edrychiad y dref. Ymweld Florence ar daith diwrnod o Rufain yn ffordd wych o lapio fyny eich gwyliau.\nMae pob un o'r lleoedd hyn ger Rhufain yn werth ymweld â. Os ydych yn chwilio am daith diwrnod perffaith, ddewis eich hoff ac yn mynd. Mae'n hawdd bod!\nYn barod ar gyfer eich antur Eidaleg? Paciwch eich bagiau, gynllunio eich gweithgareddau yn ystod y gwyliau, ac Archebwch Eich Tocynnau Trên ar amser!\nYdych chi eisiau i embed ein post blog “5 Teithiau Dydd O Rufain sy'n Archwilio Eidal” ar eich safle? gallwch naill ai gymryd ein lluniau a thestun a dim ond rhoi credyd i ni gyda dolen i'r swydd blog. Neu cliciwch yma: https://embed.ly/code?url=https://www.saveatrain.com/blog/day-trips-rome-explore-italy/- (Sgroliwch i lawr ychydig i weld y Cod Embed)


Sysomos Gaze: Monitro Delweddau a Fideo ar gyfer Cyfryngau Cymdeithasol | Martech Zone\nDydd Mercher, Medi 16, 2015 Dydd Mercher, Hydref 19, 2016 Douglas Karr\nRydych chi'n frand cenedlaethol ac mae cwsmer sy'n cael ei gam-drin yn rhannu llun chwithig o'ch brand ar gyfryngau cymdeithasol. Nid ydynt yn eich tagio ar y llun, ond mae'n rhy dda i beidio â rhannu. Mae'n mynd yn firaol a chyn i chi ei wybod, mae eich rhybuddion monitro yn diffodd wrth i wefannau blaenllaw ddechrau eich crybwyll a rhannu'r ddelwedd ar-lein.\nMae momentwm eisoes wedi cymryd drosodd ac mae amser yn hanfodol, ond rydych chi'n hollol rhy hwyr. Rydych chi yn y modd amddiffyn. Rydych chi'n gwneud datganiad, yn ymddiheuro'n ostyngedig, ac yn gwneud eich gorau i'w wneud i'r cwsmer.\nBeth pe bai ffordd arall? Beth pe bai gwasanaeth a nododd eich logo yn y llun ac yn eich hysbysu amser real o'r digwyddiad. O fewn y rhwydwaith bach a oedd wedi gweld y ddelwedd, maen nhw'n gweld eich ymateb ychydig o laters. Efallai eich bod yn gwthio llun yn ôl gydag ymddiheuriad ac ad-daliad. Er nad yw'n atal y ddelwedd rhag mynd yn firaol, mae pawb sy'n penderfynu ysgrifennu am y debacle hefyd yn rhannu eich ymateb.\nYn lle edrych fel brand ofnadwy nad yw'n poeni, rydych chi nawr yn edrych fel brand sy'n gwrando ar eich cwsmeriaid. Dyma'r budd y tu ôl Sysomos Gaze (yn flaenorol Gazemetrics) - darparu monitro delwedd a fideo ar gyfer cyfryngau cymdeithasol, analytics, rheoli ac adrodd ar ymgyrchoedd.\nMae rheoli brand iach yn gofyn nid yn unig gwybod pwy sy'n siarad am eich brand, cynnyrch neu wasanaeth - ond hefyd pa ddelweddau maen nhw'n eu rhannu a'u gweld. Mae Sysomos Gaze yn dod o hyd i ddelweddau o'ch brand ar draws sianeli cymdeithasol ac yn dod â nhw at ei gilydd mewn un lle.\nSysomos Gaze hefyd yn ddefnyddiol ar gyfer rheoli hawliau digidol, gan ganiatáu i frandiau gysylltu â defnyddwyr sydd wedi postio lluniau yn hawdd. Gall brandiau ofyn am ganiatâd i ailgyhoeddi delweddau a gynhyrchir gan ddefnyddwyr ar eu sianeli eu hunain, gan droi’r cynnwys hwnnw’n asedau sy’n gweithio i’r brand.\nGallwch hefyd fonitro cyfeiriadau delwedd a fideo dros amser gyda Sysomos Gaze Analytics.\nSysomos yw'r cwmni deallusrwydd cymdeithasol sy'n cael ei bweru gan wyddoniaeth data sy'n rhoi cyd-destun uniongyrchol i fusnesau i'r cannoedd o filiynau o sgyrsiau sy'n digwydd ar-lein bob dydd. Mae platfform deallusrwydd cymdeithasol Sysomos yn dadgodio'r sgyrsiau a'r straeon newyddion hyn yn barhaus i roi atebion amser real i farchnatwyr am yr hyn y mae eu cwsmeriaid yn ei feddwl a'i deimlo.\nDod o hyd i a churadu delweddau cymdeithasol a fideos defnyddwyr firaol dilys gan ddefnyddwyr mewn un olwg.\nLlif gwaith cais cymeradwyo awtomeiddio galluogi marchnatwyr i gasglu caniatâd gan ddefnyddwyr yn hawdd i ddefnyddio eu delweddau a'u fideos yn eu hymgyrchoedd marchnata\nAdeiladwr cynnwys Lookalike gyda Rhestrau Clyfar: Gall marchnatwyr adeiladu casgliadau o ddelweddau yn seiliedig ar elfennau gweledol trwy ddewis set o ddelweddau gydag elfennau y mae'r marchnatwr yn edrych i'w monitro neu eu curadu.\nMonitro ac ymgysylltu gyda dylanwadwyr Instagram a Twitter, yn cael mewnwelediadau i'w nodweddion, cysylltiadau a gweithgareddau unigryw\nMae mwy na 1500 o frandiau ac asiantaethau, gan gynnwys 80 y cant o'r brandiau byd-eang mwyaf gwerthfawr, fel y'u graddiwyd gan Interbrand, yn ymddiried yn Sysomos am eu deallusrwydd cymdeithasol. Mae gan Sysomos swyddfeydd mewn saith dinas ledled y byd, gan gynnwys Llundain, Efrog Newydd, San Francisco a Toronto.\nTags: adnabod brandmonitro brandgazemetricsrhybuddion delweddmonitro delweddadnabod logomonitro cyfryngau cymdeithasolsysomossyllu sysomosrhybuddion fideomonitro fideo


Ein Milltir Sgwâr - Jin Talog\nIn Wales the concept of a “milltir sgwâr” (or square mile) can be translated as our “patch” or “stamping ground”.\nMAE JIN TALOG YN GWBL GYMREIG, AC WEDI’I WREIDDIO YN EIN HARDAL LEOL.\nMae ein milltir sgwâr wedi’i chanoli o amgylch pentref Talog yng Ngogledd-orllewin Sir Gaerfyrddin wledig. Tir amaethyddol sydd yn yr ardal hon, ffermydd godro a defaid yn bennaf. Mae’r dirwedd yn fryniog ac yn wyrddlas, gyda chymoedd serth sy’n rhedeg o’r gogledd i’r de, wedi’u cerfio gan ddŵr tawdd rhewlifoedd ar ddiwedd yr Oes Iâ ddiwethaf.\nBYWYD YN TALOG\nMae yna ymdeimlad cryf o gymuned a diwylliant yma, ac mae’r calendr ffermio, digwyddiadau lleol, eisteddfodau a sioeau amaethyddol yn dal i fod yn rhan annatod o fywyd yr ardal. Er nad yw’n fferm odro mwyach, rydym ’nawr yn magu defaid Balwen (brid prin o ddefaid mynydd brodorol yn Sir Gaerfyrddin), ynghyd â gwyddau, moch ac ieir.\nDARLLENWCH Y DYDDIADUR JIN\nBuom yn meddwl yn ddwys ynghylch lle i leoli’r nano-ddistyllfa ar y fferm. Yn y pen draw, y beudy aeth â hi. Dyna’r lleoliad gorau, yn ôl pob golwg, o ran golau, ac roedd yna ddigon o le i’r ddistyllbair. Yn fwyaf pwysig, dyna’r adeilad sydd agosaf at y ffermdy (mae hi’n bwrw glaw yn aml yn yr ardal hon!). Ar ôl mynd trwy’r holl waith paratoi diflas (ond pwysig) mewn perthynas â thrwyddedu, diogelwch tân, hylendid bwyd, ac ati, o’r diwedd, roedd pethau’n dechrau siapio. Nid yw’r beudy’n adleisio synau’r fuches, yn dod i gael ei godro ddwywaith y dydd, mwyach. Yn lle hynny, rydym yno’n brysur wrth ein gwaith – yn distyllu, yn potelu, yn labelu ac yn pacio popeth â llaw, gan sicrhau bod bob swp bach o Jin Talog y gorau y gall fod.\nMeryw, dŵr o Gymru, gwirod grawn organig, a llawer o waith caled!\nMae pob potel o Jin Talog yn cael ei llenwi a’i labelu â llaw\nYn syth o’r fferm i chi!\nJIN WEDI’I WNEUD Â LLAW\nYma yn Jin Talog, rydym yn gwneud popeth â llaw, a hynny’n ddyfal ac yn ofalus. Mae maint bach ein distyllfa yn ein galluogi i fireinio ein jin â chariad a sylw.\nNi fyddem yn newid dim!


Llywodraeth Cymru | Datganiad Ysgrifenedig - Dysgu yn y Gymru Ddigidol\nHafan > Amdanom ni > Y Cabinet, Ysgrifenyddion y Cabinet a'r Gweinidogion > Datganiadau > Y weinyddiaeth flaenorol > Datganiad Ysgrifenedig - Dysgu yn y Gymru Ddigidol\nRwyf am drafod y datblygiadau diweddaraf ynghylch yr hyn sy’n cael ei wneud fel ymateb i’r adolygiad annibynnol o addysgu yn y dosbarth digidol. Comisiynais yr adolygiad yn 2011.\nCynhaliwyd yr adolygiad annibynnol gan y Grŵp Gorchwyl a Gorffen o dan gadeiryddiaeth Janet Hayward, pennaeth Ysgol Gynradd Tregatwg. Roedd cynrychiolwyr o fyd addysg a busnes yn aelodau o banel yr adolygiad.\nBydd Hwb yn gyfleuster ar gyfer athrawon a dysgwyr, lle gallant lanlwytho a rhannu eu cynnwys digidol eu hunain, a chydweithio i greu offer a deunyddiau newydd. Y rhagdybiaeth yw y bydd adnoddau sy’n cael eu comisiynu a’u cyhoeddi trwy Hwb yn agored i drefn drwyddedu Creative Commons fel ei bod yn haws eu hailddefnyddio a’u datblygu. Un o’r prif egwyddorion yw bod athrawon a dysgwyr yn mynd ati i greu eu hunain gyda’r offer digidol, nid dim ond yn defnyddio cynnwys sydd wedi ei greu’n barod.\nBydd defnyddwyr yn gallu rhoi sgôr i’r adnoddau sy’n cael eu rhannu ar Hwb, a rhoi adborth amdanynt.\nDros y misoedd nesaf, bydd Llywodraeth Cymru yn cydweithio gydag awdurdodau lleol i ganfod y ffordd orau o weithredu’r dull newydd hwn ac i sicrhau bod pob athro, athrawes a disgybl yn gallu cael gafael ar yr amrywiaeth lawn o offer ac adnoddau a ddarperir ar eu cyfer trwy Hwb.


Cynorthwydd Dysgu Dros Dro (Lefel 3) (Cyfnod Mamolaeth) - Eteach\nCynorthwydd Dysgu Dros Dro (Lefel 3) (Cyfnod Mamolaeth)\nGraddfa 6 - ££21.166 x 70.91%\nJob ID: 1112540\nAngen erbyn Hydref 2020\nCyflog : Graddfa 6 - ££21.166 x 70.91%\nOriau : 30 Awr yr Wythnos\nMae Ysgol Gymraeg Abercynon yn awyddus i benodi cynorthwy-ydd i weithio fel Cynorthwy-ydd Cefnogaeth o fewn yr ysgol. Bydd yr ymgeiswyr llwyddiannus yn gweithio fel rhan o dîm, yn cynorthwyo athrawon a chefnogi disgyblion yn y Cyfnod Sylfaen.\nDylid nodi profiadau/diddordebau perthnasol wrth ymgeisio. Bydd yr ymgeiswyr llwyddiannus: â phrofiad blaenorol da o weithio gyda phlant â’r gallu i siarad Cymraeg yn rhugl. Gellir cael ffurflenni cais, a manylion pellach, gan gynnwys disgrifiad swydd a manyleb person ar gyfer y rôl oddi ar wefan eteach a dylid eu dychwelyd i (ar ôl eu cwblhau) i: Adnoddau Dynol


Dod i'n hadnabod ni\nRydym wedi ymrwymo i ddatblygu iaith, cymdeithas a hunaniaeth Cymru gyfoes drwy addysg ac ymchwil o'r safon uchaf. Ymunwch â ni a helpu i lunio dyfodol ieithyddol, diwylliannol ac economaidd Cymru. Rydym yn cynnig meysydd astudio unigryw - astudiaethau cyfieithu, treftadaeth a thwristiaeth, ieithyddiaeth gymdeithasol, caffael iaith, tafodieitheg, llenyddiaeth - sy'n berthnasol i'r Gymraeg yng Nghymru heddiw.\nMae ein myfyrwyr yn mwynhau eu cyfnod yma ac mae 94% yn fodlon gyda’u profiad (NSS 2020).\nRhagolygon gyrfaol ardderchog\nRoedd 91% o’n graddedigion mewn gwaith a/neu'n astudio ymhellach chwe mis ar ôl graddio (Arolwg DLHE 2016/17).\nAstudio dau bwnc mewn un radd\nCyfunwch y Gymraeg â phwnc arall sy’n agos at eich calon - mae gennym ni lawer o raglenni cydanrhydedd i ddewis ohonynt.\nYn y rhaglen radd hon, caiff myfyrwyr y cyfle i astudio iaith Ewropeaidd boblogaidd â'r Gymraeg, ei llenyddiaeth a'i diwylliant.\nYn y cynllun gradd hwn, caiff myfyrwyr y cyfle i astudio iaith Ewropeaidd gynyddol boblogaidd a'r Gymraeg, ei llenyddiaeth a'i diwylliant.\nYn y cynllun gradd hwn, caiff myfyrwyr y cyfle i astudio iaith Ewropeaidd gynyddol boblogaidd â'r Gymraeg, ei llenyddiaeth a'i diwylliant.\nDatblygwch sgiliau ieithyddol a phroffesiynol i sicrhau gyrfa ddiddorol a dylanwadu ar ddyfodol cymdeithasol, diwylliannol ac economaidd y Gymru fodern.\nNod y rhaglen gyffrous, gyfoes ac amrywiol hon yw cynhyrchu graddedigion sydd â sgiliau academaidd a chyflogadwyedd o'r radd flaenaf i'w paratoi ar gyfer gyrfa lwyddiannus mewn ystod o wahanol feysydd.\nMae'r gallu i weithio'n broffesiynol yn y Gymraeg yn sgil y mae galw cynyddol amdano yng Nghymru heddiw. Cewch sylfaen gynhwysfawr yng Nghyfraith Cymru a Lloegr a datblygu dealltwriaeth academaidd ac ymarferol o'r Gymraeg, ynghyd â llenyddiaeth a\nYmunwch â chymuned gyffrous a heriol i ddod o hyd i gyfoeth y Gymraeg, ei llenyddiaeth a'i diwylliant.\nMae ein BA mewn Cymraeg yn rhaglen gymdeithasol berthnasol sy’n cael ei addysgu gan yn o’r ysgolion mwyaf blaenllaw o’i fath.\nDysgwch fwy am astudio Cymraeg (iaith gyntaf) gyda ni\nMae ein cyflwyniad diwrnod agored rhithwir yn rhoi cipolwg ar ein cyrsiau Cymraeg (iaith gyntaf) israddedig, sut rydym yn addysgu, a'r cyfleoedd ychwanegol sydd ar gael yn rhan o'n gradd.\nYmuno fel myfyriwr ail iaith - yr hyn yr ydym yn ei gynnig\nMae ein cyflwyniad diwrnod agored rhithwir yn rhoi blas ar ein cyrsiau Cymraeg (ail iaith) israddedig, sut rydym yn addysgu, a'r cyfleoedd ychwanegol sydd ar gael fel rhan o'n gradd.\nHeb os, dilyn y radd BA yn y Gymraeg yn Ysgol y Gymraeg oedd un o benderfyniadau gorau fy mywyd. Uchafbwynt fy nghyfnod yn yr ysgol oedd treulio mis o brofiad gwaith yn y Wladfa Gymreig ym Mhatagonia, ar ôl ennill ysgoloriaeth gan yr Ysgol. Roedd y profiad hwnnw yn goron ar dair blynedd fythgofiadwy yn yr ysgol.\nOsian Morgan BA yn y Gymraeg\nCyflymu eich gyrfa\nRydyn ni fel arfer yn sicrhau cyfnod o brofiad gwaith i'n holl fyfyrwyr drwy'r modiwl Yr Iaith ar Waith, ac mae gennym gysylltiadau ardderchog ag amrywiaeth o gyflogwyr cyffrous ar draws gwahanol sectorau gan gynnwys y celfyddydau, addysg, y cyfryngau, gwleidyddiaeth, a threftadaeth. Dyma gyfle gwych i roi eich dysgu a'ch sgiliau ar brawf mewn gweithle lle caiff y Gymraeg ei defnyddio bob dydd.\nMae cyfoeth o weithgareddau a chyfleoedd cymdeithasol a diwylliannol i chi eu mwynhau yn yr Ysgol, y Brifysgol, ac wrth gwrs ar draws y ddinas. Ymunwch â'r Gymdeithas Gymraeg – y Gym Gym (a oedd yn cynnwys dros 200 o aelodau y tro diwethaf i ni gyfri) – a mwynhau sesiynau cymdeithasu a thripiau. Neu, os mai perfformio sy'n mynd â'ch bryd, gallwch chi ymuno ag Aelwyd y Waun Ddyfal a'i chôr llwyddiannus.\nProfiad academaidd a chymdeithasol o'r radd flaenaf yng nghanol Caerdydd\nCewch glywed gan rai o'n staff gwych am sut brofiad yw astudio gyda ni - y meysydd pwnc rydym ni'n arbenigo ynddynt, y gefnogaeth o ran cyflogadwyedd rydym ni'n ei gynnig a'r gymuned o fyfyrwyr a fydd yn eich croesawu chi.\nProfiad i'w gofio - myfyrdodau myfyrwyr am fywyd yn y brifddinas\nMae ein sgoriau boddhad myfyrwyr yn uchel yn gyson - dyma farn rhai ohonynt am eu profiadau bythgofiadwy fel myfyrwyr gyda ni a'r cyfoeth o gyfleoedd - cymdeithasol, diwylliannol a phroffesiynol - a oedd ar gael iddynt.\nMae Ysgol y Gymraeg yn gymuned glòs gyda dulliau dysgu arloesol a safonau uchel. Mae’r holl staff mor gefnogol, angerddol, brwdfrydig ac yn barod i helpu bob amser, ac wedi gwneud y darlithoedd yn bleserus, sbarduno fy niddordeb mewn gwahanol feysydd ac wedi gwneud yr Ysgol yn lle cyffrous i astudio.\nEllie-Jo Thomas BA yn y Gymraeg\nRydyn ni wedi ein lleoli yn Adeilad John Percival ar gampws Parc Cathays. Ychydig funudau o Undeb y Myfyrwyr, o lyfrgelloedd ac o wasanaethau cymorth y Brifysgol, gallwch chi hefyd gerdded i ganol y ddinas mewn 10 munud.\nEwch i'n gwefan Chevron right\nEdrychwch ar ein holl gyrsiau Cymraeg


Lleihau Gwastraff Bwyd Ac Arbed Arian Dros Yr Ŵyl - Waste Awareness Wales\nLleihau Gwastraff Bwyd Ac Arbed Arian Dros Yr Ŵyl\n25 Tach 2009\nMae cartrefi yng Nghymru yn cael eu hannog i fod yn fwy ymwybodol o wastraff y Nadolig hwn i arbed arian ar eu biliau bwyd dros yr ŵyl.\nTrwy gynllunio ymlaen llaw a dilyn ambell i ganllaw syml, gall teuluoedd leihau costau yn ogystal â faint o fwyd dros ben a gwastraff sy’n cael ei daflu adeg y Nadolig.\nDros y Nadolig, mae’r rhan fwyaf ohonon ni’n prynu mwy o fwyd nag arfer, ond a oes tuedd i fynd dros ben llestri? Mae tua 230,000 tunnell o ddanteithion gwerth tua £275 miliwn yn cael eu taflu ledled y DU dros gyfnod y Nadolig. Eleni, mae Craff am Wastraff yn ddangos sut gall cartrefi arbed arian a lleihau gwastraff dros yr ŵyl.\nMeddai Owain Griffiths, ar ran Cynllun 'Craff am Wastraff' "Dros y Nadolig, mae’n rhaid i ni fwydo mwy o bobl nag arfer a phrynu llond trol o ddanteithion i loddesta arnynt gydol yr ŵyl. Wrth goginio ar gyfer gwesteion ychwanegol, mae pobl yn gallu ei chael hi’n anodd coginio faint sydd ei angen ar gyfer y Cinio Nadolig, ac felly maen nhw’n paratoi llawer gormod o fwyd. Mae cyfrifydd dognau fel yr un yn www.lovefoodhatewaste.com/perfect_portions yn golygu nad oes angen i chi ddyfalu wrth gynllunio’ch pryd bwyd.\nBydd cynllunio gwell hefyd yn golygu na fyddwn ni’n prynu mwy nag sydd ei angen yn yr archfarchnad, fel nad oes gennym ormod o fwyd a allai ddarfod cyn iddo gael ei fwyta.\n"Trwy ddilyn ambell i gam syml dros y Nadolig, gallwn leihau faint o fwyd rydyn ni’n ei daflu, yn ogystal â lleihau faint o fwyd rydyn ni’n ei anfon i safleoedd tirlenwi, a thrwy hynny, leihau ein biliau bwyd. Mae gwastraffu bwyd eisoes yn costio £420 y flwyddyn i’r cartref cyffredin. A chofiwch, mae lleihau gwastraff bwyd yn golygu mwy o arian i wario ar bethau eraill dros yr ŵyl.\n"Mae cynllunio ymlaen llaw yn hollbwysig. Ysgrifennwch restr o bopeth rydych chi am ei brynu, rhag i chi fynd i’r archfarchnad a phrynu popeth rydych chi’n meddwl y byddwch chi ei angen. Peidiwch â chael eich temtio i brynu mwy nag sydd ei angen neu gan fargeinion nad ydych chi’n debygol o allu eu bwyta i gyd. Er enghraifft, rydyn ni’n tueddu i anghofio ein bod ni’n cael mwy o wahanol fathau o lysiau i ginio Nadolig ac felly rydyn ni angen llai o bob un ohonynt nag arfer.\nO wneud y mwyaf o’r sbarion twrci i ailgylchu ein cardiau Nadolig, gall pob un ohonom wneud ein rhan i helpu i leihau faint o wastraff rydyn ni’n ei anfon i safleoedd tirlenwi y Nadolig hwn. Dyma gyngor Craff am Wastraff a fydd yn ein helpu i leihau gwastraff bwyd dros yr ŵyl :\nGwnewch y mwyaf o’r bwyd sy’n weddill dros y Nadolig – mae sbarion twrci yn wych ar gyfer brechdanau, salad a phastai a gallwch ddefnyddio llysiau dros ben mewn cawl neu gyrri. Mae llawer o ryseitiau ar gael ar-lein – ewch i www.lovefoodhatewaste.com am syniadau di-ri ar gyfer unrhyw fwyd dros ben.\nCofiwch gynllunio ymlaen a chreu rhestr siopa. Bydd hyn yn eich helpu i brynu beth rydych ei angen ac ni fydd peryg i chi anghofio unrhyw beth.\nPrynwch eich llysiau’n rhydd yn hytrach nag mewn pecynnau fel nad ydych chi’n prynu gormod.\nOs ydych chi’n ei chael hi’n anodd gwybod faint sydd ei angen o bob dim, beth am ddefnyddio’r cyfrifydd ar-lein fel na fydd rhaid i chi ddyfalu:www.lovefoodhatewaste.com/perfect_portions Gallwch rewi caws dros ben neu ei ddefnyddio mewn sawsiau caws mewn prydau yr wythnos ganlynol.\nRhowch ffrwythau, llysiau a chnau yn nrôr salad yr oergell fel eu bod yn para’n hirach.\nGall croen a philion ffrwythau a llysiau gael eu compostio neu defnyddiwch wasanaeth casglu gwastraff bwyd eich awdurdod lleol, os oes un ar gael.\nWrth siopa bwyd adeg y Nadolig, cofiwch fynd â’ch bagiau defnydd, ‘bagiau oes’ neu ailddefnyddiwch fagiau plastig sydd gennych yn barod.\nOs oes gennych chi ddant melys, gallwch wneud eich hufen ia eich hun gan ddefnyddio pwdin Nadolig dros ben.\nMae’r bwydydd Nadolig mwyaf darfodus - a’r rhai drutaf yn aml iawn - yn cael eu cadw yn yr oergell, felly cofiwch gadw llygad ar y dyddiadau - mae’n bosib y gallwch rewi rhai bwydydd na fyddwch chi’n gallu eu bwyta mewn pryd, er mwyn i chi allu eu mwynhau pan fydd y Nadolig wedi hen fynd heibio.\nGall y Nadolig effeithio ar ddyddiadau casglu sbwriel eich cyngor lleol. Cysylltwch â’ch cyngor lleol i weld ble’ch canolfan ailgylchu agosaf neu i gael mwy o wybodaeth am y dyddiadau casglu sbwriel dros y Nadolig a’r Flwyddyn Newydd.


BBC - De Orllewin - Rebecca Jones - cariad at fro\nSkip to main contentText only version of this pageAccess keys help HomeExplore the BBCNid yw'r dudalen hon wedi ei diweddaru ers tipynFe'i gadawyd yma er gwybodaeth.Rhagor o wybodaethMAWRTH11eg Mawrth 2014HygyrcheddGeiriau Yn Unig\nYmatebCymorthWedi mwynhau'r ddalen hon?Anfonwch hyn at gyfaill! Dyma fy mroMae Rebecca Jones yn ohebydd gyda BBC Radio Cymru yn y de orllewin. Dyma hi yn sôn am yr ardal a beth mae'n ei olygu iddi hi. Yn unllygeidiog - ond yn driw i ngwreiddiau!Un o Gwmllynfell odw i. Wel, i fod yn fanwl gywir, un o Gefnbrynbrain, ond os gofynnwch chi i unrhyw un o drigolion y Cefen neu Ystradowen ddweud ble ma' nhw'n byw, yr ateb gewch chi yw Cwmllynfell. Cwmllynfell yw'r pentre' canol o'r tri, yr un sy'n clymu. Siŵr o fod achos taw fan hyn ma' pawb yn cwrdd i siopa a chlecan - ac ma'r glec yn felys ambell waith hefyd. I fod yn onest, wi'n dwli ar hynny. I'r rheina ohonoch chi sy' ddim yn gyfarwydd â'r ardal; yn nhopie Cwmtawe ma'n milltir sgwâr i. Dinas Abertawe sy'n gorwedd i'r de ddwyrain a thre' Rhydaman i'r gorllewin. I Rhydaman es i i'r ysgol gyfun a fan'no, wedodd rhywun wrth fy chwaer; "Galle ti ddarllen War and Peace ddwywaith ar y ffordd lan i tŷ chi." Canol y bydOnd, yn fy meddwl i, do'n i ddim yn byw'n bell o unrhyw le. I fi, y Cefen o'dd canol y byd. Ac mae'n ganol i'm byd o hyd er bo' fi'n byw ym metropolis y Betws ger Rhydaman nawr. Soi'n gwbod pam; allai ddim esbonio'r dynfa wi'n deimlo at yr ardal ond dyma lle ma' Gartre' o hyd.Falle mod i'n euog o ddishgwl ar y darlun drwy gornel cul fy llygaid yn unig, ond i fi, ma'r teimlad wi'n cael wrth fod ar y Cefen yn gyfforddus. A ma' gwbod fod rhywle y gallwch chi fynd iddo, i deimlo'n gyfforddus yn werth y byd i ni gyd. Byw a gwithoDiolch yn dalpe bo' fi'n gallu byw a gwitho yn yr ardal hon nawr. I weud y gwir, wi'n amau os byddwn i'n gallu gwneud y gwaith wi'n wneud nawr, heblaw am y fagwraeth ges i ar y Cefen. Byw yn y gymuned hon, roddodd gyfle i fi ddysgu siwd i siarad gyda, ac i adnabod pobol. Dyma rai o'r prif sgiliau wi'n eu defnyddio yn fy ngwaith fel gohebydd newyddion i'r BBC. Dishgwl dan yr wynebBron yn ddyddiol, wi'n galw ar fy nghysylltiade'n y cylch i'm cynorthwyo. Oherwydd yn y gymuned hon fel yn ych cymuned chi, siŵr o fod, mae cyfoeth o wybodaeth a gallu. Dim ond dishgwl dan yr wyneb damed bach sy' ise neud. Ma' gan bawb 'i brofiad, ei stori a'i farn unigryw. Pawb yn gweud y gwir fel ma' nhw'n i gweld hi. Pawb yn gweud pethe mawr. Pawb yn rhoi addysg imi - addysg o'r fath sy'n hawdd i'w llyncu ac yn adrodd cyfrolau'n fwy na sawl llyfyr. Cymeriade a llefyddMa' llu o gymeriade wi'n hoff iawn ohonyn nhw yn byw yn yr ardal hon. Pobol onest, naturiol, dim nonsens. Do's dim cleme yn perthyn iddyn nhw, fel fydden ni yng Nghmtawe'n gweud. Oherwydd, os o's un peth wi'n gasáu, wel pobol yn llawn o'u pwysigrwydd nhw'u hunain yw hynny. Ma'n hoff lefydd i yn yr ardal hon, hefyd yn glwm wrth bobol. Er enghraifft. Cegin Lavinia Evans. Fy mam fedydd i yw Lavinia ac er nad ydw i'n i gweld hi mor amal a hynny, ma' wastad croeso ar ei haelwyd hi. Allai agor y drws cefn, camu mewn i'r gegin heb wahoddiad dan weiddi "Haia Lavinia, fi sy' ma." Ac yn syth, fe fydd Lavinia'n ymateb, a'i gwên yn amlwg yn ei llais. "Wel siwd wyt ti de?" Wedyn, bydd y tegyl yn cael ei ddodi ar waith, a'r siarad yn dechre.Tadcu'n ffarmioA 'na chi le arall sy'n agos at fy nghalon i yw, Ffarm Nant y Brain. Dyma'r tir buodd tadcu'n ffarmio. Ro'n ni'n dou'n ffrindie mawr, o'n ni'n deall y'n gilydd. A dyna pam fyddei'n neis meddwl y galle'i gyn gartre' fe fod yn gartre' i fi rhyw ddydd. Wi'n credu mod i wedi bod yn ddigon unllygeidiog am y Cefen a'r cylch nawr. Ond chi'n gwbod beth, sai'n credu bod ise fi ymddiheurio am hynny o's e'? Wedi'r cwbwl, os na alla' i fod yn driw i'm gwreiddiau, a chanu eu clodydd, pa obaith sydd i unrhyw un arall eu parchu?Beth sydd gennych chi i'w ddweud am eich ardal Cliciwch i anfon ebost Barn y bobl am eu hardal Dorian Williams, Caerfyrddin\nRoedd hi'n hyfryd clywed eich stori Rebecca, cofiwch fi at Tim. Ychwanegwch eich sylwadau i'r dudalen fan hyn:\nAdnabod ardal dyffryn Aman


Newyddion - 'Diffyg hyder' mewn bwrdd iechyd For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Hafan\nDiweddarwyd 20:55 'Diffyg hyder' mewn bwrdd iechyd Mae ysbyty Blaenau Ffestiniog ymhlith y pedwar fydd yn cau. Parhau gyda'r brif stori\tStraeon Perthnasol\nYmgyrchwyr yn galw am gadw ysbyty Watch\nGeiriad y cynnig yw: "Mae'r cyngor wedi colli ffydd yng ngallu uwchreolwyr Bwrdd Iechyd Prifysgol Betsi Cadwaladr i ddarparu gwasanaethau iechyd digonol ac effeithlon i bobl Conwy. "Rydym yn galw ar Weinidog Llywodraeth Cymru i ymyrryd, gwrthod penderfyniadau'r bwrdd iechyd a rheoli'r Gwasanaeth Iechyd yn y gogledd yn uniongyrchol."\nGalw ar gynghorau eraill Mae'r cynnig yn galw ar gynghorau eraill y gogledd i weithredu yn yr un modd ac yn galw ar y Cynghorau Iechyd Cymuned i gyfeirio penderfyniadau'r bwrdd iechyd i'r Gweinidog Iechyd.\nBryd hynny dywedodd cadeirydd Bwrdd Iechyd Prifysgol Betsi Cadwaladr, yr Athro Merfyn Jones bod cyfarfod y bwrdd wedi bod yn un hir a thrylwyr, gyda phob un o'r argymhellion a drafodwyd wedi eu cyflwyno gan feddyg. "Dwi'n deall pam bod pobl mewn rhai lleoliadau yn siomedig", meddai'r Athro Jones.\n'Sialens "Mae natur afiechydon yn newid oherwydd bod natur y boblogaeth yn newid, mae pobl yn byw llawer yn hŷn, mae pobl yn dioddef o afiechydon cronig, sydd ddim o reidrwydd angen iddyn nhw fynd i ysbyty. "Mae'n debyg fod yn agos i 40% o bobl sydd yn ein hysbytai ni ddim angen bod yno. Felly'r sialens i'r gwasanaeth iechyd ar gyfer y dyfodol ydy sicrhau bod gynnon ni ddarpariaeth yn y cartre' ac yn agos i'r cartre' ar gyfer cleifion.\n21 IONAWR 2013, HAFAN Ymgyrchwyr yn galw am gadw ysbyty Watch


Dadgarboneiddio cartrefi presennol Cymru – ffordd gymunedol o fynd ati - WHQ - WHQ\nDadgarboneiddio cartrefi presennol Cymru – ffordd gymunedol o fynd ati\nChristina Hirst yn dangos y ffordd ymlaen yn glir i ddarllenwyr WHQ.\nMae llywodraethau a gwneuthurwyr polisi wedi rhoi pwyslais mawr ar ddatblygu adeiladau carbon-isel a dim-carbon. Yma yng Nghymru, mae gennym rai enghreifftiau ardderchog: mae project Cartrefi Cymru’r Dyfodol ar hen safle’r gwaith dur yng Nglyn Ebwy (adroddiad yn rhifyn Hydref 2010 o WHQ) yn dangos yr hyn y gellir ei wneud ac efallai beth a ddeil y dyfodol o ran cynlluniau adeiladu newydd. Mae’n cynnwys tri thŷ fforddiadwy a chanolfan ymwelwyr a adeiladwyd yn benodol fel enghreifftiau o adeiladau carbon-isel. Cafodd un o’r tai ei ddylunio i fodloni amodau lefel 6 y Cod Cartrefi Cynaliadwy – cartref dim-carbon – y cyntaf i gyflawni hynny yng Nghymru.\nMae’n wych gweld mentrau o’r fath yma yng Nghymru, ond rhaid cofio’r her sy’n ein hwynebu hefyd. Mae Llywodraeth y DU wedi ymrwymo i leihau tarthiadau carbon o 80% erbyn 2050 a gyda thai yn gyfrifol am 27% o darthiadau CO2, mae pwysau ar y sector tai i wneud rhywbeth. Ac eto, mae 80% o’r cartrefi a fydd yn bodoli yn 2050 eisoes wedi cael eu hadeiladu! Er mwyn cyrraedd y nod, rhaid cymryd camau digonol nid yn unig i wella safonau adeiladau newydd, ond i wella perfformiad ynni ein stoc tai presennol. Ac os nad yw hynny’n ddigon, tanlinellir cost defnydd ynni uchel tai presennol gan yr ystadegau diweddaraf sy’n dangos yr amcangyfrifir fod 332,000 o aelwydydd yng Nghymru mewn tlodi tanwydd (h.y. eu bod yn gwario mwy na 10% o’u hincwm ar filiau ynni) yn 2008, cynnydd o 198,000 ers 2004. Mae hyn yn golygu, yn 2008, yr amcangyfrifwyd fod rhyw 26% o aelwydydd Cymru mewn tlodi tanwydd.\nMae’r £30 miliwn a fuddsoddwyd gan Lywodraeth y Cynulliad yn ddiweddar yn y rhaglen effeithlonrwydd ynni strategol, Arbed, wedi galluogi mwy na 6,000 o gartrefu yn y cymunedau mwyaf difreintiedig yng Nghymru i dderbyn gwelliannau ynni cartref. Mae cam cyntaf y rhaglen hon yn golygu gweithio gyda darparwyr tai cymdeithasol i wneud cymunedau mewn ardaloedd tlawd yn fwy ynni-effeithlon. Gwneir hynny trwy fesurau fel inswleiddio wal-solet a thechnolegau adnewyddadwy fel paneli solar a phympiau gwres.\nMae’n haelodau RICS yn hyrwyddo yn egnïol yr amryfal gamau y gall perchenogion tai unigol a landlordiaid eu cymryd i wella effeithlonrwydd ynni adeiladu presennol yn sylweddol. Mae’r rhain yn cynnwys inswleiddio, diddosi rhag drafft, gwydro dwbl ac eilaidd, uwchraddio bwyleri, a gwell systemau gwresogi y gellir eu rheoli’n fwy effeithiol.\nFodd, bynnag, trwy ddod ynghyd (efallai o dan arweiniad aelod o RICS), gallai cymunedau a busnesau elwa yn ariannol ac yn amgylcheddol a mynd i’r afael â phroblemau tarthiadau carbon a thlodi tanwydd. Mae Llywodraeth y Cynulliad wedi gosod targedau uchel wrth gyrchu economi garbon-isel, gyda’r nod o gynhyrchu dwywaith cymaint o ynni trwy ddulliau adnewyddadwy erbyn 2025 o’i gymharu â heddiw.\nAr hyn o bryd, mae cynlluniau ynni adnewyddadwy naill ai ar raddfa fawr iawn neu raddfa neilltuol o fach. Fodd bynnag, mae digon o bosibiliadau nad ydym yn elwa i’r eithaf arnynt ar hyn o bryd i sefydlu projectau canolig eu maint a rhai ar y cyd yng Nghymru, a dyma lle y ceir cyfleoedd anferth.\nDatblygir projectau o’r fath trwy fod aelodau o’r gymuned yn dod ynghyd i ffurfio consortiwn neu fenter ynni gydweithredol. Mae pawb yn buddsoddi yn y dechnoleg, ac yn elwa arni wedi hynny. Mae hynny’n cynnwys arbed arian ar filiau trydan gan fod ynni’n cael ei gynhyrchu yn adnewyddadwy, a gwneud arian trwy werthu’r pŵer sydd dros ben i’r Grid Cenedlaethol, ac elwa ar incwm Tariff Bwydo i Mewn lle bo hynny’n briodol. Gall projectau gynnwys unrhyw beth, o ddatblygu tyrbeiniau gwynt, defnyddio paneli solar (efallai trwy rannu gofod to neu eu gosod i sefyll ar wahân), neu hyd yn oed gydweithredu ar system wresogi biomas sy’n gweithio trwy dreulio anerobig; cynhyrchu gwres trwy wastraff, math o gynllun a fydd nid yn unig yn creu ynni cost-effeithiol, ond hefyd yn ymdrin â gwastraff y gymuned a’i leihau.\nEr mwyn cyflawni nodau’r Cynulliad, mae’n hollbwysig cefnogi mwy o gynlluniau cymuned ledled Cymru. Dylem ymdrechu i ennyn angerdd a chymhelliant mewn pobl i beri iddynt ystyried y cyfleoedd sydd ar gael.\nMae Cymru eisoes wedi gweld sawl enghraifft o brojectau ynni adnewyddadwy a ffurfiwyd gan fenter gydweithredol rhwng cymunedau lleol a busnesau. Fodd bynnag, eithriad yw’r rheini, nid y norm – ac er mwyn mynd i’r afael â phroblemau tlodi tanwydd a newid hinsawdd yng Nghymru, rhaid i ni sicrhau mae’r rheini fydd y norm.\nChristina Hirst, BSc(Anrh), MSc, FRICS yw Cyfarwyddydd Gweithredol Sefydliad Brenhinol Tirfesurwyr Siartredig (RICS) Cymru [email protected]


Parchu Hawliau | Ysgol Gyfun Gŵyr\nDros y blynyddoedd diwethaf, mae Ysgol Gyfun Gŵyr wedi bod yn hybu hawliau plant yn weithgar yn yr ysgol. Rydym wedi ennill Gwobr Arian Unicef fel Ysgol sy’n Parchu Hawliau, sy’n cydnabod ein bod, fel ysgol, yn cydnabod pwysigrwydd:\naddysgu a dysgu am hawliau\naddysgu a dysgu trwy hawliau ac\nannog cymuned yr ysgol i fod yn llysgenhadon dros hawliau pob eraill.\nNod y wobr hon yw hybu dealltwriaeth disgyblion o’r holl hawliau sydd gan blant dan Gonfensiwn y Cenhedloedd Unedig ar Hawliau’r Plentyn.\nRydym yn hyrwyddo’r hawliau hyn trwy fentrau ysgol gyfan ac mewn gwersi. Mae nifer o bwyllgorau ar waith er mwyn hybu hawliau pobl ifanc, er enghraifft Erthygl 14 (Yr hawl i arfer eu crefydd eu hunain), Erthygl 23 (Yr hawl i ofal ac amddiffyniad arbennig os ydych yn anabl, er mwyn byw bywyd llawn ac annibynnol) ac Erthygl 37 (Yr hawl i gael eich trin yn deg). Mae’r pwyllgorau hyn yn cynnwys pwyllgor gwrth-hiliaeth ac Islamoffobia, yn ogystal â phwyllgorau sy’n ymgyrchu dros hawliau merched, plant a’r cymunedau LGBT+.\nDros y misoedd diwethaf, mae disgyblion wedi cymryd rhan mewn prosiectau niferus, gan gynnwys gweithio’n agos gyda swyddfa’r Comisiynydd Plant. Ar Ddiwrnod Diogelwch y Rhyngrwyd, bu disgyblion yn cymryd rhan mewn gweminar gyda’r Athro Sally Holland i hybu’r defnydd synhwyrol a diogel o gyfryngau cymdeithasol. Bu disgyblion hefyd yn gysylltiedig â phrosiect ENYA (Rhwydwaith Llysgenhadon Ifainc Ewrop) lle buont yn ystyried sut i hybu hawliau plant mewn byd digidol.\nCadeirydd y Corff Llywodraethu:\nParchg. Ddoctor Adrian Morgan\nYsgol Gyfun Ddwyieithog Gymysg\nNifer ar y gofrestr: 1118\nStryd Talbot, Tre-gŵyr,\nAbertawe SA4 3DB\nFfôn: 01792 872 403\nGwefan gan SIGGA Design


Mawrth | 2018 | Undeb yr Annibynwyr Cymraeg\nFfair Arfau 2018\nPosted on Mawrth 29th, 2018\nSioeau poblogaidd ac atyniadol sy’n dod i’r Motorpoint Arena, Caerdydd fel arfer. Cyn diwedd y flwyddyn fe fydd miloedd wedi tyrru yma i Michael McIntyre’s Big World tour, Disney on Ice a DEF LEPPARD: The Hysteria Tour. Canolfan Arddangos, a agorwyd gan Shirley Bassey yn 1993, yw’r Arena. Ar ddydd Mawrth Yr Wythnos Fawr eleni… Read more »\nGwarchod Cymorth Dramor\nPosted on Mawrth 13th, 2018\nLLYTHYR O GREGYNOG AT BRIF WEINIDOG PRYDAIN Gyda’r wasgfa ariannol fawr ar y Gwasanaeth Iechyd a gwasanaethau cyhoeddus eraill, ac adroddiadau am ymddygiad rhai unigolion fu’n gweithio i elusennau, mae gwleidyddion a phapurau newydd asgell dde yn pwyso’n drwm ar y Deyrnas Unedig i gwtogi’r hyn sy’n cael ei wario ar Gymorth Dramor. Ar hyn… Read more »\nArweinyddion Y Ffordd\nPosted on Mawrth 8th, 2018\nErbyn hyn rydym wedi cyrraedd y chweched bennod o gynllun Y Ffordd; sef cwrs pedair blynedd yn archwilio’r ffydd Gristnogol wedi ei greu a’i deilwra’n arbennig ar gyfer ein heglwysi Annibynnol. Dechreuodd y cwrs, sydd ar ffurf fideos byrion a chwestiynau atodol fis Medi 2016 gyda phenodau newydd yn ymddangos bob tymor. Rydym felly yng… Read more »\nGweddïau ar gyfer Sul y Mamau\nGweddi o Ddiolch am ein Mamau Ar Sul y Mamau Diolchwn i Ti am yr un sydd wedi rhoi’r dechrau gorau i ni ac wedi ein cynnal a’n gwarchod ein hannog a’n calonogi o’n dyddiau cynharaf. Diolch am y fraint o gael magwraeth dda, am gael ein caru a’n derbyn ac am werthoedd a ffiniau…. Read more »\nDydd Gweddi Byd-eang y Chwiorydd 2018\nPosted on Mawrth 1st, 2018\nEleni, chwiorydd Swrinam, gwlad ar arfordir gogledd–ddwyreiniol De America, sydd wedi paratoi’r gwasanaeth ar gyfer Dydd Gweddi Bydeang y chwiorydd a chyfieithydd y gwasanaeth yw Beryl Jones. ‘Mae Cread Duw yn Dda Iawn i Gyd!’ yw’r thema a bydd cyfle i ddiolch am fyd hardd Duw ac i gyflwyno ein pryderon i Dduw am… Read more »


Pedwar o E-lyfrau Byr a Bachog ar gael am ddim | Cyngor Llyfrau Cymru\nMeh 8, 2020 | 0 comments\nO stori garu i gariad at gŵn anhygoel, ac o heriau rhedeg eithafol i fyd coll, mae Cyngor Llyfrau Cymru wedi trefnu bod y pedwar teitl diweddaraf yn y gyfres boblogaidd Stori Sydyn ar gael fel e-lyfrau mewn cydweithrediad â chyhoeddwyr y gyfres, y Lolfa a Rily.\nAc am gyfnod o un mis yn unig rhwng 8 Mehefin ac 8 Gorffennaf 2020, bydd modd eu lawrlwytho yn rhad ac am ddim oddi ar blatfform digidol newydd amam.cymru.\nYmhlith yr awduron mae’r anturiaethwr eithafol Huw Jack Brassington, yr awdur Cynan Llwyd, y newyddiadurwr a’r darlithydd Ifan Morgan Jones, a’r awdur a newyddiadurwraig Alison Stokes.\nNod y cynllun Stori Sydyn/Quick Reads yw annog darllen yng Nghymru trwy gyfrwng teitlau byrion, gafaelgar sydd hefyd ar gael fel llyfrau clawr meddal o siopau llyfrau ac o wefan gwales.com am £1 yr un, neu drwy lyfrgelloedd.\nDywedodd Angharad Wyn Sinclair, Rheolwr Cynlluniau Hyrwyddo Darllen gyda’r Cyngor Llyfrau: “O ganlyniad i gyfyngiadau Covid-19, rydyn ni am y tro cyntaf yn cynnig llyfrau Stori Sydyn am ddim am gyfnod o fis fel e-lyfrau. Mae’r teitlau yma’n benthyg eu hunain yn berffaith i’r cyfnod anarferol hwn. Maen nhw’n dal ein dychymyg ac yn ein tywys i fyd arall, ond maen nhw’n ddigon byr i’w darllen mewn diwrnod neu eu codi’n achlysurol a’u mwynhau un bennod ar y tro. Beth sydd hefyd yn arbennig am y llyfrau Stori Sydyn yw eu bod yn addas ar gyfer ystod eang o ddarllenwyr yn ogystal â phobl sy’n llai tebygol o godi llyfr fel arfer.”\nDan ofal Cyngor Llyfrau Cymru, caiff cynllun Stori Sydyn/Quick Reads ei gefnogi’n ariannol gan Lywodraeth Cymru er mwyn sicrhau bod deunydd gwreiddiol ar gael yn y Gymraeg a’r Saesneg sydd o ddiddordeb i gynulleidfa yng Nghymru.\nDywedodd y Gweinidog Addysg, Kirsty Williams “Rwy’n falch iawn bod Cyngor Llyfrau Cymru yn darparu’r teitlau hyn yn ddigidol ac am ddim yng ngoleuni’r pandemig cyfredol. P’un a yw’r rhain yn cael eu defnyddio fel ffordd o gefnogi dysgu, neu ddim ond fel ffordd o ddianc rhag realiti bob dydd, gall darllen fod yn rym pwerus, yn enwedig yn yr amseroedd rhyfedd a chythryblus hyn..\n“Rhan o’n Cenhadaeth Genedlaethol yw darparu sgiliau llythrennedd lefel uchel i bob dysgwr sy’n ffurfio sylfeini pob dysgu ac y gellir eu trosglwyddo i fywyd pob dydd a byd gwaith. Bydd llythrennedd, rhifedd a chymhwysedd digidol yn sgiliau trawsgwricwlaidd gorfodol o fewn Cwricwlwm Cymru 2022.”\nO’r pedwar teitl sy’n cael eu cyhoeddi eleni, mae dau yn Gymraeg a dau yn Saesneg, gydag un llyfr ffuglen ac un ffeithiol yn y naill iaith a’r llall.\nHerio i’r Eithaf – Huw Jack Brassington (Y Lolfa). Mae Huw Jack Brassington yn herio’i gorff a’i feddwl i’r eithaf mewn rasys anhygoel o anodd ar draws y byd, fel y 47 Copa, y Pioneer a’r Coast to Coast. Mae ei stori’n mynd â ni i fyd triathlon, rhedeg a seiclo, ac mae’n dysgu gwersi caled ar hyd y daith.\nPobl Fel Ni – Cynan Llwyd (Y Lolfa). Mae digwyddiadau’r nofel yn ymestyn dros gyfnod o tua 24 awr mewn dinas yng Nghymru yn y dyfodol agos, gydag agweddau a rhethreg hiliol, gwleidyddiaeth asgell dde a sefyllfa economaidd fregus yn gefnlen. Mae’n dilyn hanes Nathan a Sadia, sy’n gariadon, wrth iddyn nhw fynychu cyngerdd. Yn ystod y cyngerdd daw ffrwydrad ac mae’r ddau’n cael eu gwahanu.\nHidden Depths – Ifan Morgan Jones (Rily). Mae Rees wedi bod yn rhedeg i ffwrdd ar hyd ei oes. Ond pan wêl mai ffaith yn hytrach na ffuglen yw chwedl o’i blentyndod, mae’n cael ei dynnu’n ddyfnach i fyd cudd sy’n datgelu gwirionedd cythryblus – nid yn unig am ei bresennol, ond am ei orffennol hefyd. Mae’r dewis yn glir: dal yn ôl neu aros ac ymladd.\nDogs for Life – Alison Stokes (Rily). Yn aml, ein cŵn yw’n ffrindiau gorau ac maen nhw’n rhannu cwlwm arbennig gyda ni. Ond beth petai’ch ci yn fwy nag anifail anwes yn unig? Mae’r llyfr yma yn rhannu straeon am anifeiliaid sydd â swyddi pwysig iawn i’w gwneud, ac yn dangos sut mae rhai anifeiliaid anhygoel yn newid bywydau’r bodau dynol sy’n eu caru.\nBydd y teitlau ar gael i’w lawrlwytho am ddim o blatfform amam.cymru rhwng 8 Mehefin ac 8 Gorffennaf, gyda chopïau clawr meddal ar gael i’w prynu am £1 o siopau llyfrau ar hyd a lled Cymru neu o wefan gwales.com y Cyngor Llyfrau.\nGellir benthyg detholiad eang o lyfrau Stori Sydyn o lyfrgelloedd hefyd, naill ai fel e-lyfrau neu gopïau caled pan fyddan nhw’n ail gychwyn eu gwasanaeth.


Porc.Wales :: Risotto Porc a Madarch\nSut hwyl ydych chi’n ei gael gyda’ch addunedau Blwyddyn Newydd? A chithau’n bwyta’n iach, does dim angen i chi beidio â mwynhau prydau llawn blas sy’n gynnes a llawn cysur yn ystod y gaeaf. Mae risotto’n cael ei wneud yn aml gyda thipyn go lew o fenyn ac olew, ond mae hwn yn un ysgafnach ac yn defnyddio porc coch a llysiau dethol i greu pryd blasus ac iachus.\nOs ydych chi’n hoffi’r pryd hwn, yna rhowch gynnig ar y rysáit ar gyfer porc, sinsir a winwns wedi’u troffrïo – fersiwn iachach o bryd tecawê traddodiadol.\nDigon i: 2\nAmser Coginio: 35 mun\nPorc wedi’i dorri’n sgwariau bach neu stribedi porc i’w tro-ffrio\nCynheswch 5ml (1 llwyaid te) o olew mewn sosban a ffrio 225g (8 owns) o ffiled porc coch, wedi’i thorri’n sleisys medaliwn tenau gydag 1 nionyn, wedi’i dorri a 150g (5 owns) o reis risotto (Arborio) am 2-3 munud.\nYchwanegwch 50g (2 owns) o fadarch cymysg, 600ml (1 pt) o stoc porc, a’i godi i’r berw, ychwanegwch halen a phupur a’i fudferwi’n araf am oddeutu 30 munud neu nes bod y reis yn barod a’r holl hylif wedi’i amsugno.\n(Ychwanegwch fymryn rhagor o stoc os dymunwch i gael y trwch iawn.)\nYchwanegwch 100g (4 owns) o asbaragws, wedi’u torri’n ddarnau mawr, a rhowch ddail roced dros y risotto a’i weini.\nAwgrym ar gyfer Gweini: Gyda chwlffyn o fara crystiog os oes angen. (Os nad ydych chi’n poeni am stwffio’ch hun i ficini, trowch ychydig o gaws Parmesan drwyddo.)


Pwdinau Cwcis Ryseitiau Berry Pwdinau Kosher Brownies a Blondies\nOs ydych chi'n caru'r syniad o blondiau, ond yn canfod bod cwcis y bar yn rhy flin, mae'r blondiau rhubarb mefus hyn ar eich cyfer chi! Mae ganddyn nhw bob un o'r gooey, y blasus yn y blondi yn rheolaidd, ynghyd â bonws blas jammy o aeron ffres a rhubbob tart, sy'n gwneud gwaith gwych o dorri trwy'r melysrwydd. Ar ben y bariau cynnes gydag hufen iâ fanilla neu hufen chwipio ar gyfer pwdin haf cywasgedig, neu eu gweini gyda choffi neu de ar gyfer cwis-y-prynhawn.\nMae rhubarb weithiau'n cael ei werthu gyda'r dail - neu o leiaf rannau ohonynt - yn dal ynghlwm wrth y coesau. Ond er bod y coesau yn gwbl ddiogel i'w fwyta, nid yw'r dail , gan eu bod yn cynnwys llawer o asid oxalaidd. Trowch i ffwrdd a thaflu dail y dail, ac rydych chi'n dda i fynd.\nOs na allwch ddod o hyd i rwbob ffres neu fefus (neu os cewch anhwylderau ar gyfer y blondiau hyn yn y canolbarth), gallwch ddefnyddio ffrwythau wedi'u rhewi yn lle hynny. Gwnewch yn siŵr eich bod yn prynu ffrwythau heb eu siwgr, gan fod llawer o siwgr eisoes yn y rysáit. Gallwch chi dorri'r aeron a'r rhubarb tra maent yn dal i rewi, ond os byddant yn dechrau tywallt ac yn ymddangos yn rhyddhau llawer o hylif, draenwch y ffrwythau cyn ei ychwanegu at y batter blondie. Os byddwch chi'n dewis aeron wedi'u rhewi a rhubarb yn hytrach na ffres, efallai y bydd yr amser coginio ar ben hirach yr amrediad, a / neu efallai y bydd y blondiau yn ychydig yn gwn, ond byddant yn dal i fod yn flasus!\n1/4 llwy de o halen mân neu halen gosher\n1 cwpan siwgr brown tywyll llawn\nCwpan 3/4 o fefus wedi'i dorri, wedi'i dorri mewn dis 1/4 modfedd (o tua 6 i 8 aeron)\n1/2 cwpan rhiwbob wedi'i dorri, wedi'i dorri mewn dis 1/4 modfedd (o tua 2 i 3 eiryn)\nCynhesu'r popty i 350 Fahrenheit. Saim yn ysgafn padell pobi 8 modfedd.\nMewn powlen fawr, gwisgwch y blawd, powdr pobi a halen at ei gilydd. Rhowch o'r neilltu.\nMewn powlen fawr, gwisgwch y siwgr brown a'r menyn wedi'i doddi gyda'i gilydd nes cymysgu'n dda. Chwiliwch yn y darn wy a'r fanila. Ychwanegwch y cymysgedd blawd i'r cynhwysion gwlyb, gan gymysgu'n union nes bod y batter wedi'i gyfuno'n dda, ac nid oes unrhyw ffrwythau o flawd yn parhau. Plygwch y mefus wedi'u torri a rhiwbob.\nTrosglwyddwch y batter i'r badell a baratowyd, a llyfnwch y brig gyda sbeswla. Pobwch yn y ffwrn gynhesu am 35 i 45 munud, neu hyd nes y bydd y blondiau'n cael eu gosod, ac mae profwr wedi'i fewnosod yn y ganolfan yn dod allan yn lân, neu bron i hynny (efallai y bydd y blondies yn ychydig bach).\nRhowch rac wifren i oeri cyn torri i mewn i sgwariau.


Hanes Israddedig - Mynediad: Medi 2022/23 & Medi 2023/24\nMae hanes yn bwnc sy'n ysbrydoli ac mae'n ddeinamig a pherthnasol. Mae’r dewis eang o bynciau a gynigir yn ein gradd yn rhychwantu'r cyfnod Neolithig hyd at y gorffennol mwy diweddar. Gan gwmpasu agweddau ar hanes Cymru, Prydain, Ewrop a'r byd ehangach, byddwch yn adeiladu gwybodaeth mewn themâu gwleidyddol, cymdeithasol a diwylliannol. Bydd y sgiliau ymarferol a throsglwyddadwy a geir ac a werthfawrogir gan gyflogwyr, yn eich paratoi ar gyfer llawer o yrfaoedd posibl, e.e. y gwasanaeth sifil, sector treftadaeth, y cyfryngau neu'r gyfraith.\nNod y cwrs hwn yw datblygu eich gwybodaeth a'ch dealltwriaeth o ystod eang o hanes y ddynoliaeth. Mae'n eich annog i ddadansoddi’r gorffennol, fel y gallwch ddeall a chyfrannu at ddadleuon hanesyddol, a deall sut mae’r gorffennol wedi ei ffurfio yn rhannol o leiaf yn y presennol. Gobaith y cwrs felly yw eich hyfforddi'n ddeallusol fel y gallwch egluro perthnasedd y gorffennol yn y presennol, deall problemau dehongli tystiolaeth ysgrifenedig ac o fathau eraill, a meithrin sgiliau ymchwil, dadansoddi, datrys problemau, llunio dadl a chyfathrebu.\nHanes yw un o'r pynciau mwyaf ysbrydoledig, deinamig a pherthnasol y gellir ei astudio ar lefel gradd, ac felly nid yw'n syndod bod Hanes yn parhau i fod yn un o'r pynciau gradd mwyaf poblogaidd yn y Deyrnas Unedig. Mae’n ymwneud ag ystod sefydledig o agweddau, ond mae bob amser yn ehangu ac yn newid wrth iddo ymateb i themâu neu syniadau newydd a godir gan ddisgyblaethau eraill. Mae hefyd yn bwnc ymarferol iawn, ac yn ystod eich gradd byddwch yn datblygu sgiliau trosglwyddadwy amrywiol y mae cyflogwyr yn eu gwerthfawrogi'n fawr. Mae arolygon yn dangos yn gyson bod graddedigion Hanes yn cael gwaith yn gynt na graddedigion mewn llawer o bynciau yr ymddengys eu bod yn fwy 'galwedigaethol'.\nStrwythur gradd hyblyg sy'n eich annog i archwilio a datblygu eich diddordebau.\n100% boddhad myfyrwyr, Hanes BA (Arolwg Cenedlaethol Myfyrwyr 2020).\nMae gennym arbenigwyr ym mhob maes hanes o'r Oesoedd Canol i'r ugeinfed ganrif, sy'n gweithio'n bennaf ar Brydain, Ewrop ac Unol Daleithiau America.\nYn ystod eich gradd byddwch yn dysgu drwy amrywiaeth o ddosbarthiadau bach ar ffurf grŵp seminar, teithiau maes, gweithdai ymarferol, hyfforddiant un-i-un, a darlithoedd ar gyfer rhwng 10 a 50 o fyfyrwyr. Mae safleoedd hanesyddol a safleoedd treftadaeth byd allweddol i’w cael yma, ac mae ein lleoliad yn golygu y bydd gennych fynediad at adnoddau cyfoethog o ran safleoedd treftadaeth, henebion ac amgueddfeydd lleol. Ymhlith yr adnoddau hynny mae tomenni claddu cynhanesyddol, plastai urddasol a chestyll. Mae’r rhain i gyd yn rhan annatod o'r cwrs gan ein bod yn eu defnyddio fel rhan o'r addysgu trwy gynnal teithiau maes, gweithdai ymarferol a chynnig profiadau cloddio.\nYm mlwyddyn gyntaf eich gradd Hanes byddwch yn dewis o ddetholiad o fodiwlau a ddyluniwyd i roi blas i chi o’r radd yn ei chyfanrwydd. Yn yr ail a'r drydedd flwyddyn bydd gennych ddewis eang o fodiwlau mwy arbenigol a thematig lle rhoddir ystyriaeth fanwl i ffynonellau gwreiddiol. Bydd hyn yn eich galluogi i deilwra eich gradd yn unol â’ch diddordebau eich hun. Byddwch hefyd yn ymchwilio i bwnc o'ch dewis ym Mlwyddyn 3 ac yn ysgrifennu traethawd hir arno.\nOchr yn ochr ag addysgu yn yr ystafell ddosbarth a gweithgareddau maes, byddwch hefyd yn elwa ar amrywiaeth o weithgareddau academaidd a chymdeithasol eraill yn yr Ysgol. Mae'r rhain yn cynnwys cynadleddau myfyrwyr a chyfnodolyn yr Ysgol, cwisiau, achlysuron cymdeithasol ynghyd â theithiau a sgyrsiau wedi eu harwain gan y myfyrwyr. Mae ein myfyrwyr hefyd yn gallu elwa o gynlluniau'r Brifysgol megis 'Ieithoedd i Bawb' a 'Chymraeg i Oedolion' (sef dosbarthiadau ieithoedd am ddim mewn Ffrangeg, Almaeneg, Eidaleg, Tsieinëeg Mandarin, Sbaeneg a Chymraeg) a chynlluniau'r Ganolfan Sgiliau Astudio.\nPan na fyddwch yn gwneud hynny byddwch yn paratoi ar gyfer seminarau, yn gwneud ymchwil ac yn cwblhau aseiniadau. Asesir y cwrs trwy gyfuniad o draethodau, projectau, cyflwyniadau ac arholiadau. Mae'r traethawd hir yn rhan bwysig o'r asesiad terfynol. Trwy gydol y cwrs fe'ch cefnogir gan staff addysgu arbenigol a brwdfrydig.\nLefel A: Hanes neu Archeoleg yn ffafriol ond nid yn hanfodol. Ni dderbynnir Astudiaethau Cyffredinol a Sgiliau Allweddol fel rheol.\nLefel A (Hanes yn ddelfrydol ond nid yw’n ddymunol)\nMynediad Derbynnir Bagloriaeth Cymru\nMae hanes yn radd sy’n agor drysau lawer. Mae'r cwrs hwn yn rhoi gwybodaeth arbenigol ac ystod o sgiliau dadansoddol a chyflwyno a fydd yn eich galluogi i ddilyn amrywiaeth o yrfaoedd sy'n ymwneud ag anghenion gweinyddol ac arweinyddiaeth; er enghraifft, yn adrannau personél cwmnïau, y gwasanaeth sifil a llywodraeth leol yn ogystal ag mewn ystod o alwedigaethau y gellir trosglwyddo'r sgiliau hyn yn uniongyrchol iddynt. Mae ein graddedigion Hanes yn cael swyddi amrywiol iawn: yn enwedig mewn meysydd sy'n gofyn am sgiliau cyfathrebu, am ddadansoddi llawer iawn o wybodaeth ac am ddeall y natur ddynol. Yn ystod y blynyddoedd diwethaf, mae graddedigion wedi cael gyrfaoedd mewn gwaith amgueddfa, y gyfraith, addysgu a'r diwydiannau diwylliannol. Mae llawer o raddedigion hefyd yn mynd rhagddynt i gynlluniau ôl-raddedig addysg uwch.\nMae graddedigion Hanes yn weithwyr y mae ar gyflogwyr eu heisiau oherwydd yr amrywiaeth o sgiliau y maent yn eu datblygu yn ystod eu gradd. Mae'r sgiliau trosglwyddadwy hyn yn cynnwys:\nY gallu i adolygu'r llenyddiaeth yn feirniadol a llunio dadleuon rhesymegol a strwythuredig\nY gallu i wneud cyflwyniadau llafar effeithiol\nDatblygu sgiliau ysgrifennu a golygu\nGwerthfawrogiad o gymhlethdod ac amrywiaeth sefyllfaoedd, digwyddiadau a meddylfryd yn y gorffennol\nProfiad a enillir o gyflawni a chwblhau project ymchwil mawr yn y drydedd flwyddyn - y traethawd hir\nMae'r sgiliau trosglwyddadwy hyn yn hanfodol i sectorau cyflogaeth eraill, megis y sector cyhoeddus, addysgu, newyddiaduraeth, y gyfraith, cyfrifeg a rheolaeth.\nRhoddir cyfle i fyfyrwyr Blwyddyn 2 a 3 gwblhau modiwlau lleoliad gwaith, y gellir eu cynnal yn y brifysgol neu drwy sefydliadau allanol. Asesir y rhain fel rhan o'r radd derfynol. Mae'r rhaglen yn gwella rhagolygon cyflogadwyedd ac yn rhoi syniad o'r math o gyfleoedd cyflogaeth y mae gradd mewn hanes yn eu cynnig. Mae myfyrwyr wedi ymgymryd â lleoliadau mewn ystod eang o weithleoedd, gan gynnwys archifdai a chanolfannau treftadaeth.\nMae opsiwn ‘gyda Blwyddyn Sylfaen’ ar gael ar gyfer y cwrs hwn. Gwnewch gais am Hanes (gyda Blwyddyn Sylfaen).